Søndagens transferrygter: United-stopper indgår i Fernandes-handel - Ronaldo.com\nMads Dreyer 12. januar 2020 09:15 12. januar 202009:16\nManchester United skulle være dage fra at kunne præsentere Sportings Bruno Fernandes. Her er dagens transferrygter!\nI løbet af de seneste dage er en handel af Sportings Bruno Fernandes til Manchester United kommet tættere på, og nu ligner det efterhånden et spørgsmål om detaljer.\nEt portugisisk medie menes at vide, at Sporting kræver i omegnen af 520 millioner kroner, men at der også skal to spillere med i købet. Her tales der om, at Marcos Rojo skulle være den ene. (DN)\nMarcos Rojo blev købt hos netop Sporting tilbage i 2014.\nOmbejlet Ajax-stjerne skal ingen steder\nDonny van de Beek har i denne sæson været et varmt navn hos Real Madrid og senest også Manchester United, men ingen af de to storklubber skal gøre sig forhåbninger om at hente midtbanedynamoen i januar.\nHollænderen forsikrer, at han ikke forlader Ajax i indeværende transfervindue og åbner tilmed op for muligheden om at blive i hjemlandet i næste sæson også. (Fox Sports, via ESPN)\nTottenham snyder West Ham for portugiser\nWest Ham var længe favorit til at sikre sig Benficas Gedson Fernandes på en 18 måneder lang lejekontrakt, men igår blev Tottenham også meldt ind i kampen.\nNu ser Spurs endda ud til at løbe med den 21-årige portugiser for næsen af London-rivalerne. (Mirror)\nWolves kædet sammen med Atletico-flop\nAtletico Madrid betalte i sommeren 2018 i dyre domme for at hente Thomas Lemar i AS Monaco, men franskmanden har på ingen måde slået i gennem i det spanske.\nNu er der også opstået rygter, som sender Lemar videre i karrieren. Den 24-årige kantspillers agent hedder Jorge Mendes, og han skulle have gode kontakter til Premier League-klubben Wolves, der huserer flere portugisiske landsmænd. (Mundo Deportivo, via Sport Witness)\nSolskjær scouter fransk midtbanetalent\nSelvom Bruno Fernandes ligner en done deal på Old Trafford, har det ikke fået Ole Gunnar Solskjær til at indstille jagten på forstærkninger til midtbanen.\nManchester United skulle således være godt i gang med at kigge Lille-spilleren Boubakary Soumaré efter i sømmene. Et konkret tilbud er ligeledes på trapperne. (Express)\nPremier League-klubber kæmper om afrikansk bomber\nLeicester havde for nogle år siden held med at hente Riyad Mahrez i den franske anden division, og nu kan ligakollegaerne Aston Villa og Newcastle lure på samme mulighed.\nDe to Premier League-klubber er klar til at hente Tino Kadewere, der hamrer mål ind på samlebånd for Le Havre i den franske Ligue 2. Også Tottenham og Norwich er meldt interesserede. (Football Insider)\nTransfer 11. januar 2020 09:19 11. januar 202009:19\nManchester United 24 minutter siden\nManchester City 54 minutter siden\nMalmö FF 11 timer siden\nLeicester City 12 timer siden\nLiverpool 13 timer siden\nArsenal 13 timer siden\nBorussia Dortmund 14 timer siden\nUdtalelse 15 timer siden\nLa Liga 15 timer siden\nSerie A 16 timer siden\nSuperliga 17 timer siden\nNyhed 18 timer siden


Biler, skibe, panser og luftfart – bag facaden\nOnsdag den 4. november 2015 kl. 16:00\nDet er nu – måske aldrig mere, du har chancen. Har du været på charterferie og tænkt på hvad der sker bag kulisserne, der hvor gæsterne ikke har adgang? Eller har du et ønske om at se, hvordan bilfabrikkerne fremstiller biler?\n4.-6. november 2015, 3 dg., 2 overnatninger\nDette og meget mere, tilbyder vi til vore abonnenter på denne helt specielle tur, hvor vi også ser, hvordan nogle af verdens største krydstogtsskibe bygges og besøger et af verdens største museer med militært isenkram.\nUdrejse via landegrænsen med stop i Harrislee inden vi fortsætter via Hamborg med frokostpause undervejs til Bremen.\nOm eftermiddagen rundvisning på Mercedes—Benz fabrikken i Bremen. Fabrikken stammer fra 1938 og var oprindeligt Borgwardts hovedfabrik – i dag fremstiller ca. 13.000 ansatte 338.000 biler om året af modellerne SL, SLK, C-Class, E-Class Coupé og GLK modellerne.\nFra Bremen fortsætter vi mod Papenburgområdet for overnatning.\nHotel zur Linde i Heede - middag på hotellet.\nOm formiddagen besøg på Meyer Werft, et af 3 tilbageværende værfter i verden, som specialiserer sig i krydstogtskibe. Et af Europas største skibsværfter med ca 3.200 medarbejdere i Papenburg og i øvrigt skibsværfter i Rostock og i Åbo, Finland.\nVærftet er indrettet således, at besøgsgrupper får et glimrende indtryk af de mange 1000 timers arbejde, der til sidst udmønter sig i en flydende by, med op til 6.000 indbyggere.\nPå en 2 timers rundvisning ser vi produktionen fra køllægning til fødsel – dog ikke lakering.\nEuropa’s 3. største udskibningshavn for biler og WV fabrik\nFra Papenburg fortsætter mod Emden, hvor VW i 60’erne anlagde en fabrik, hvorfra bilerne let kunne eksporteres ud af Tyskland. Emden er i dag Europas 3. største udskibningshavn for biler med over 1 mio. stk. årligt. Siden 1977 er Passatmodellerne fremstillet her i alle varianter inkl. CC og betragtes som ”moderfabrikken”, da der findes flere Passatfabrikker rundt om i verden.\nVi starter besøget med frokost inden vi beser fabrikken, der med ca. 8.000 medarbejdere er den største arbejdsplads i Tyskland vest for Bremen. Fabrikken har egen havn og 2 togterminaler til omlastning af eksportbiler fra andre fabrikker.\nOvernatning på Residenzia Hotel Grenadier - middag på hotellet.\nEt af verdens største museer for militært isenkram\nOm formiddagen besøg på Deutsches Panzer Museum, et af verdens største museer for militært isenkram. Det 10.000 kvm store museum udstiller militært udstyr naturligvis primært fra Tyskland inkl. DDR men også våben fra fx Sverige og Israel.\nSidst på formiddagen fortsætter vi mod Hamborg med frokost undervejs i bussen.\nOm eftermiddagen besøger vi Hamborgs lufthavn, som med ca. 15 mio. passagerer er Tysklands 5. største lufthavn. Lufthavnen har 2 terminaler og 2 landingsbaner og kan modtage alle flytyper inkl. Airbus 380. Vi får en orientering om lufthavnen og bliver vist rundt på lufthavnsområdet – besøget slutter af med brandslukning i lufthavnens brandstation.\nEfter besøget påbegynder vi hjemrejsen mod Danmark med indkøbspause i Harrislee.\nKl. 08.00 Afrejse fra Kolding Rutebilstation\nKl. 09.00 Afrejse fra Padborg\nAnkomst Bremen – besøg Mercedes Benz fabrikken i Bremen\nCa. 19.15 Ankomst Hotel zur Linde i Heede.\nOm formiddagen - besøg på Meyer Werft.\nOm eftermiddagen – WV fabrikken, der fremstiller Passatmodellerne\nKl. 19.00 ankomst Munster, syd for Hamborg,\novernatning på Residenzia Hotel Grenadier.\nOm formiddagen - besøg på Deutsches Panzer Museum,.\nFrokost . i bussen på vej mod Hamborg\nEftermiddag – Bag Facaden Hamborg Lufthavn\nBrandøvelse i lufthavnens brand station\nCa. 20.00 Hjemkomst Padborg\nCa. 21.00 Hjemkomst Kolding Rutebilstation\nTuren er kun for JydskeVestkysten, Fyens Stiftidende, Fyns Amtsavis og Fyns Amtsavis' abonnenter\nPris i dobbeltværelse: 3.675,- kr.\nTillæg for enkeltværelse: 400,- kr.\n- Bustransport i 3 dage i.h.t. program\n- 2 overnatninger i dobbeltværelse inkl. morgenmad\n- 2 x aftensmad & 2 x frokost som beskrevet\n- Alle entreer\n- Alle obligatoriske afgifter inkl. dansk moms\nIkke indeholdt i prisen: Yderligere måltider og drikkevarer.\nAlle værelser med bad/brus, telefon og tv. På hotellerne forefindes restaurant/bar og\nmødelokaler. God standard uden at være luksus.\n4-stjernet langtursbus med luftaffjedring, hvilestole med fodstøtter og klapborde, klimaanlæg, radio/cd-spiller med mikrofon, video/DVD, køkken og toilet.\nFogt Studie- og Grupperejser i samarbejde med jvshop, Stiften Fordele, Avisklubben og Klubfolkebladet.\nDette er en eksklusiv tur med under 30 pladser.\n3.675,00 DKK Ekskl. gebyr Køb billet »


PowerBlock håndvægt Sport 50, 4,5-23 kg.\nForside > Fitness & fysio > Fitness redskaber (små) > Håndvægte | Stativer til håndvægte > PowerBlock håndvægt Sport 50, 4,5-23 kg.\n?? Stor pladsbesparelse og derfor ideel til træning derhjemme\n?? Med vægt på 4,5 - 23 kg erstatter det behovet for et komplet sæt\n?? Vægt kan vælges takket være et ukompliceret og klart plug-in-system\n?? Power Block-håndvægt muliggør håndvægttræning ved pladsmangel\nPower Block-håndvægt er justerbar fra 4,5-23 kg og kan nemt og hurtigt justeres ved hjælp af "Selector Pin" (indsæt beslag i sidekanten). Dette betyder, at du kun har brug for et par håndvægte til din træning og dermed kan spare værdifuld plads i trænings rummet.\nDen unikke grebs kerne giver optimalt greb til enhver håndstørrelse og beskytter samtidig håndledet og underarmen. Power Block-vægtpladerne er belagt med urethan og er derfor meget modstandsdygtig og holdbare.\nDen sammenklappelige håndvægtstativ fra Power Block er velegnet til opbevaring af op til 2 Power Block-håndvægte.\nHåndvægtstativet er let at montere og kan rumme op til 46 kg.\n- Vægt fra 4,5 til 23 kg\n- Nem valg af vægt med plug-in-system\n- Præcis afbalanceret\n- Materiale: Robust stål\n- Mål (LxBxH): 50 x 45 x 60 cm\n- Maksimal belastnings kapacitet: 46 kg


Windows 8 kommer sidst i oktober • Nyheder • Eurogamer.dk\nWindows 8 kommer sidst i oktober\tLige tids nok til Halloween.\tTweet\ntorsdag, 19 juli 2012\tMicrosoft udsender Windows 8 den 26. oktober p� det globale marked.\nDet afsl�rede chefen for firmaets Windows and Windows Live-division, Steven Sinofsky, under et nyligt afholdt m�de med Microsofts investorer. Meddelelsen er siden blevet offentliggjort p� den officielle Windows Blog.\nDet har hidtil v�ret kendt, at Windows 8 ville udkomme til oktober, men med dagens nyhed afsl�rer Microsoft, at de sender Windows 8 p� gaden side om side med den nye Surface-tablet. Maskinen udkommer akkurat samme dato, dog i f�rste omgang med den s�kaldte RT-version. Denne er designet specifikt til Surface og har ikke samme funktionalitet som Windows 8 Pro-modellen, der udkommer tre m�neder senere med en fuld Windows 8-version ombord.\nL�s vores tekniske analyse af Surface - Microsofts kommende udfodrer p� tablet-markedet.


413 – Holistisk Sommerfestival\nTag Archive for: 413\nhttps://www.holistisksommerfestival.dk/wp-content/uploads/2021/12/mariannesorribes2022-.jpg 1482 2222 Annete Christensen https://www.holistisksommerfestival.dk/wp-content/uploads/2019/02/holistisk-festival.png Annete Christensen2022-07-05 00:00:002022-01-31 17:15:12413 Maria Magdalene, Helligånd og healing – Tirsdag: heldags\nhttps://www.holistisksommerfestival.dk/wp-content/uploads/2019/12/Marianne-Miravet-Sorribes.jpg 350 234 Annete Christensen https://www.holistisksommerfestival.dk/wp-content/uploads/2019/02/holistisk-festival.png Annete Christensen2021-07-06 00:00:002021-06-09 21:18:53413 Guddommelig feminin energi, Maria Magdalenes healing af hjertet – Tirsdag: heldags\nLYS i DIG\nPersonlig udvikling set fra et åndeligt perspektiv\nLYS i DIG er en spirituel workshop, der omhandler det, det hele handler om, nemlig at være her på jorden med hele sit lys og potentiale og bruge de redskaber (kroppen, energien og sindet) man har til rådighed i sit liv på en så positiv måde som muligt.\nVil du vide, hvem du er bag ved alt det, du identificer dig med?\nVil du blive bedre til at tage styring og kontrol over dit liv og leve det på en måde, som du synes er rigtigt for dig?\nVi mennesker har for vane at identificere os med vores krop, vores følelser, vores arbejde, vores status osv. Denne antagelse er en af de største årsager til, at vi til tider har svært ved at mærke os selv.\n🙂 Steen Kofoed er kendt for en meget direkte, enkel og kærlig måde at videregive sin åndelige viden på. Det skal dog også nævnes, at han ”skubber” til din bevidsthed og din gængse opfattelse af dig selv og livet, dels gennem ord, øvelser og den energi, der vil blive kanaliseret gennem hele workshoppen.\nhttps://www.holistisksommerfestival.dk/wp-content/uploads/2019/12/Steen-Kofoed.jpg 350 240 Annete Christensen https://www.holistisksommerfestival.dk/wp-content/uploads/2019/02/holistisk-festival.png Annete Christensen2020-06-30 09:30:002019-12-14 11:57:40413 LYS i DIG – Tirsdag: heldags\nEn workshop hvor du kommer nærmere de lette engle energier.\nStine Brandt fortæller om sin viden om engle og historier fra hendes virke.\nKanaliserede beskeder vil blive delt med holdet.\nDer er meditationer, dialog og trækning af engle kort, ligesom du vil få mulighed for at tegne din engel.\nDer er åbent for healende engle energier, så healing kan blive en del af din dag.\nEn dag hvor du både deltager aktivt, og er modtager.\nMaterialeudgift: 25.kr. Medbring liggeunderlag, tæppe og pude.\n🙂 Stine Brandt startede for ca 10 år siden med at tegne engle og give budskaber til klienter. Det tog fart og foredrag samt undervsining blev en større og større del af hendes liv. Inden da havde hun arbejdet med healing og rådgivning, som hun kalder for AwareHeart behandling.\nStine underviser idag både i healing, spirituel rådgivning og regression. I 2017 startede hun Den spirituelle dag- og aftenskole i Hvidovre.\nhttps://www.holistisksommerfestival.dk/wp-content/uploads/2018/01/Stine.jpg 1081 820 Annete Christensen https://www.holistisksommerfestival.dk/wp-content/uploads/2019/02/holistisk-festival.png Annete Christensen2019-07-02 09:30:002019-05-22 15:24:27413 Engle i dit Liv – tirsdag: heldags


Udrustning - Stort udvalg af militær udrustning i høj kvalitet - INF-WEAR\nViser 1 - 12 af 466\nCAA - 3-Rail Forskæfte til Karabin M4S1 CAA - 3-Rail Forskæfte til...\nCAA Forskæfte med 3 picatinny rails, som passer til Karabin M/96 og AR15/M4. CAA Forskæfte med 3 picatinny rails, som passer til Karabin M/96 og AR15/M4.\nCAA - 3-Rail Forskæfte til Karabin M4S1 CAA - 3-Rail Forskæfte til Karabin M4S1\n5.11 - H20 Carrier 5.11 - H20 Carrier\nH20 Carrier fra 5.11, som nemt kan indeholde din Termo Mug eller ligende. H20 Carrier fra 5.11, som nemt kan indeholde din Termo Mug eller ligende.\nTactical 3L er det mest populære hydrationssystem fra Source. Vi anbefaler Source i modsætning til andre systemer, idet designet giver dig 100% adgang for rengøring af reservoiret uden børster og brug af klor. Du skal blot sørge for at reservoiret holdes godt åbent efter "opvask", så det tørrer! En børste skal dog bruges til slangen! Læs anmeldelse på... Tactical 3L er det mest populære hydrationssystem fra Source. Vi anbefaler Source i modsætning...\nMAKLARBAK - T-Follower for 5.56mm - 2 stk. MAKLARBAK - T-Follower for...\nTime To Change - Skift followeren i dine magasiner med MAKLARBAK T-Follower, og du vil i fremtiden kunne lade med patron i kammeret – aldrig mere tælle skud!! 2 stk. T-Follower for 5.56mm Alloy Magasiner (Metalmagasin). Dansk opfindelse og produkt - Støt dansk våben industri :-) Se video klip her og et andet herAnimation video her Time To Change - Skift followeren i dine magasiner med MAKLARBAK T-Follower, og du vil i...\nMAKLARBAK - T-Follower for 5.56mm - 2 stk. MAKLARBAK - T-Follower for 5.56mm - 2 stk.\nMAGPUL - XTM Rail Panel MAGPUL - XTM Rail Panel\nMAGPUL XTM Rail Panel for Picatinny Rail beskytter de ikke anvende dele af dit rail imod stød samt dig selv imod varmeudviklingen under skydning. Sættet består af fire to-stk paneler, som kan beskytte EN side af et karabin rail (16 picatinny rail stykker). MAGPUL XTM Rail Panel for Picatinny Rail beskytter de ikke anvende dele af dit rail imod stød...\nInvader Gear - Sniper sløringsnet, Multicamouflage Invader Gear - Sniper...\nSniper sløringsnet. Farve: MulticamouflageStørrelse: Ca. 100 x 100Vægt: 240g Sniper sløringsnet. Farve: MulticamouflageStørrelse: Ca. 100 x 100Vægt: 240g\nInvader Gear - Sniper sløringsnet, Multicamouflage Invader Gear - Sniper sløringsnet,...\nSource Military Convertube™, Source Military Convertube™,\nMed Source Military Convertube kan du ændre din flaske til et hydrationssystem, så du kan drikke uden at tage flasken op af tasken/rygsækken. Også praktisk i køretøj, hvor det er svært at sidde med et drikkesystem på ryggen! Med Source Military Convertube kan du ændre din flaske til et hydrationssystem, så du kan drikke...\nVåben-/udstyrsmaling, Spray - Aftageligt Våben-/udstyrsmaling, Spray -...\nAftageligt våben-/udstyrsmaling på spraydåse. Flere farver.Indhold: 400mlFjerner købes seperat. Aftageligt våben-/udstyrsmaling på spraydåse. Flere farver.Indhold: 400mlFjerner købes seperat.\nVåben-/udstyrsmaling, Spray - Aftageligt Våben-/udstyrsmaling, Spray - Aftageligt\nBCB - Camouflage Creme Tube BCB - Camouflage Creme Tube\nCamouflage creme i tube. Olie og ikke vandbaseret, som giver en langvarig anvendelse. Tør efter 5 minutter efter påføring. Indhold: 30 grFarver: Oliven, tan, sort og brun Camouflage creme i tube. Olie og ikke vandbaseret, som giver en langvarig anvendelse. Tør efter 5...\nSuunto Ambit3 Peak Black kombinere...\n-10 % kr. 2.699,10


Internet som kritisk infrastruktur | Version2\nInternet som kritisk infrastruktur\nAf Yoel Caspersen Tirsdag, 12. maj 2020 - 16:18 35\nPeter Nørregaard spurgte forleden, om teleselskaberne har forstået vigtigheden af forsyningssikkerhed i en Corona-tid.\nJeg vil undlade at gå ind i den konkrete case, han nævner, da den omhandler en af vores konkurrenter, og vi ikke har det fulde billede af situationen, men jeg vil til gengæld fortælle, hvordan vi hos Kviknet har håndteret situationen indtil nu.\nKrisens første fase\nJeg indførte for mange år siden en politik om, at vores medarbejdere ved optræk til sygdom skulle tage en hjemmearbejdsdag i stedet for at møde ind på kontoret og smitte kollegerne.\nDet har fungeret ret godt, og vores sygefravær er generelt lavt - men i starten af marts var truslen fra coronavirus blevet så alvorlig, at der skulle mere til. En enkelt smittet medarbejder ville kunne lægge hele vores kundeservice ned, og det måtte ikke ske.\nDen 10. marts sendte vi derfor halvdelen af vores kundeservice hjem for at arbejde remote. Næste dag var det hele vores kundeservice, der arbejdede hjemmefra, og om aftenen gjorde Mette Frederiksen nedlukningen af Danmark til en realitet.\nSamme aften varslede vi obligatorisk overarbejde for samtlige medarbejdere resten af måneden: Fra at have været et vigtigt, men ikke livsnødvendigt gode at have internet, stod vi nu i en situation, hvor hver eneste forbindelse, vi kunne holde online, ville bidrage til at holde folk hjemme og dermed redde liv.\nBelastningen på vores netværk steg øjeblikkelig med noget, der ligner 20 - 30 % ved peak. Vi måtte i al hast fremskynde leveringen af mere kapacitet på coax-nettet, og samtidig gik det øgede load ud over vores redundans.\nNatten efter stod jeg derfor i et datacenter vest for København og installerede servere, der skulle fungere som backup, hvis noget holdt op med at virke.\nMissionen lykkedes: Vi kom gennem krisens første hektiske tid uden nedbrud, og status er lige nu, at Danmark som helhed har oplevet væsentligt færre dødsfald end de fleste af vores europæiske naboer. Bevares, nogle taler om, at de sparede liv er på lånt tid, men det er alle liv vel egentlig, når det kommer til stykket.\nSamarbejdet med vores underleverandører har også fungeret godt. Hele vejen rundt har der været vilje til at løse de problemer, der måtte opstå, og selv vores kunder har været venlige og forstående.\nVi måtte desværre aflyse en række teknikerbesøg, der var "nice to have" og ikke "need to have", men de fleste har heldigvis vist forståelse for, at man fra TDC's side i en periode måtte sikre sig, at hele staben ikke blev lagt ned af sygdom.\nVores kundeservice har nu arbejdet remote i to måneder, og det er efterhånden blevet en ny normaltilstand - hvor vi alle sammen er mere afhængige af vores internet end nogensinde før.\nOm serviceaftaler og værdien af det papir, de er skrevet på\nEn service level agreement på en internetforbindelse, også kaldet SLA, er et løfte om, at man vil påbegynde fejlretning inden for et defineret tidsrum.\nOg det er lige præcis det, det er: Et løfte.\nDet er umuligt at garantere, hvor hurtigt et problem er løst - det afhænger af alle mulige faktorer, herunder problemets karakter, hvornår problemet opdages og hvilke ressourcer, der på det givne tidspunkt kan smides efter at løse problemet.\nEt klassisk problem med internetforbindelser er graveskader - hvis en fiber, der ligger under asfalten i et trafikeret lyskryds, rammes af en styret underboringsmaskine, kan det tage adskillige timer, før fiberen er repareret, uanset hvor mange SLA'er, der måtte være tilkøbt.\nHvis ens levebrød afhænger af, at man har adgang til en internetforbindelse, bør man spørge sig selv, hvor meget et løfte til 50 kr. pr. måned er værd. Hvad vil man gøre, hvis leverandøren ikke leverer?\nDet er muligt, man har krav på at få sine 50 kr. igen - men hvad hjælper det, hvis man misser en jobsamtale, mister en kunde, eller må gå glip af arbejde for adskillige tusinde kroner?\nNår alt kommer til alt, er det op til den enkelte bredbåndskunde at sikre sig bedst muligt. Man kan købe sig fattig i SLA'er og dyre erhvervsprodukter, men beskyttelsen er ofte illusorisk, og det koster en brøkdel at sikre sig ordentligt, hvis man tager ansvar for det selv.\nHvis man skal holde sin hjemmearbejdsplads i luften, skal man have to internetforbindelser - helst fra forskellige leverandører og via forskellige medier.\nDen primære forbindelse kan være fiber, coax eller DSL med et dataabonnement på en mobiltelefon som backup. Hos de fleste mobilselskaber kan man tilkøbe billige datapakker, som burde kunne hjælpe en igennem en enkelt dag eller to uden internet.\nHvis mobildækningen er dårlig, kan man overveje, om det er godt nok at have en DSL som backup til en coax eller fiber - ofte vil hastigheden være noget lavere, og en DSL er oftest dyrere end et mobilabonnement, men man skal veje det op mod risikoen for at stå uden internet i en periode.\nHvis man har servere, som skal kunne nås udefra, findes der to løsninger: Den billige og den dyre.\nDen billige løsning består i at have to separate internetforbindelser med hver sin offentlige IP-adresse til. Indgående forbindelser styres vha. DNS - i tilfælde af et nedbrud ændres DNS-record til at pege på backup-forbindelsens offentlige IP-adresse.\nDet kan enten gøres manuelt eller automatisk vha. DynDNS eller lignende - husk at sætte en lav TTL (Time to live) på de enkelte DNS-records.\nDen billige løsning kan bruges, hvis man fx er en mindre virksomhed, der har nogle servere, der skal kunne nås udefra via VPN. Den bedste sikring opnås, hvis begge forbindelser er af nogenlunde hæderlig kvalitet - fx kan man nå langt med en 100/100 Mbit/s fiber som primær forbindelse og en 150/50 Mbit/s VDSL med pair bonding som backup.\nDen dyre løsning består i at have redundant fremført fiber fra forskellige leverandører - og en BGP-router med et sæt offentlige IP-adresser og eget AS-nummer.\nDet er den løsning, professionelle hostingfirmaer bruger, men den kræver en del at sætte op:\nBGP-router (den skrabede udgave kan være en Mikrotik-router med en default route fra hver upstream ISP)\nMedlemskab af RIPE (pris ca. 8.000 kr. pr. år)\nEt /24 IPv4-scope (256 IP-adresser til ca. 200 kr. pr. stk)\nObjekter i RIPE-databasen\nEn medarbejder, der kan konfigurere og fejlfinde på opsætningen\nDertil kommer, at internetforbindelser, hvor man kan anvende sit eget AS-nummer og egne IP-adresser, typisk er væsentligt dyrere end almindelige erhvervsforbindelser.\nHvis man vil noget seriøst med sin hosting, skal man også have separate fysiske lokationer, nødstrøm, separate BGP-routere etc.\nOm internet og drikkevand\nPeter Nørregaard efterlyser, at internetudbydere tager leverancen af internet lige så seriøst som vandværkernes leverance af drikkevand.\nJeg forstår ønsket, men jeg er nødt til at påpege, at der er meget hård konkurrence på bredbåndsmarkedet - blandt andet drevet af udbydere som Kviknet, der kører et lean setup uden alt for mange fordyrende mellemled.\nModsat det lokale vandværk, der har monopol på sin ydelse, kan forbrugeren vælge os fra, hvis vores service bliver for ringe - eller hvis vi bliver for dyre.\nEt sted mellem halvdelen og to tredjedele af omsætningen på en internetforbindelse går til netejeren, der ejer "last mile"-forbindelsen ud til forbrugeren.\nDertil kommer omkostninger til backhaul af trafik, serverdrift, peering og transit-forbindelser, kundeservice, bogholderi, betalingssystemer, finansiering, compliance og alle de andre ting, som hører med til det at drive en virksomhed.\nVi kunne godt levere døgnservice til samtlige kunder, hvis de ville betale 100 kr. mere pr. måned - men jeg kan konstatere på vores salgstal, at den gennemsnitlige bredbåndskunde foretrækker den balance mellem service og pris, vi har fundet.\nOg kunden har jo, som bekendt, altid ret.\n#1 Henning Wangerin 12. maj 2020 - 18:27\nat høre at det hele spiller hos jer, uden de store ændringer, udover at kontoret nu er decentralt.\nEneste grund til at jeg ikke er skiftet endnu, er at jeg ikke synes jeg har nok brug for at opgradere til 100/100. Meeen det kommer 100% sikkert så snart i kan levere ipv6 via sofanet. - jeg har meldt mig som prøveklud.\n#2 Eskild Nielsen 12. maj 2020 - 18:59\nRedumdans leveret af forskellige leverandører\nFiber fra to forskellige leverandører er IKKE garanteret ad adskilte veje.\nKøber du dine forbindelser hos den samme, kan du mod en klækkelig merpris få dem garanteret ad adskilte veje og til separate Points of Presence.\n#3 Søren Pilgård 12. maj 2020 - 19:07\nDer skal ikke meget til før at det giver mere mening at have redundansen i form af flere datacentre så langt fra hinanden at en brand / oversvømmelse / strømnedbrud / netværksnedbrud / menneskelige fejl eller andet kun vil ramme det ene center.\n#4 Yoel Caspersen 12. maj 2020 - 19:14 Blogger\nLæg mærke til, at jeg skriver "redundant fremført fiber" - man skal selvfølgelig bede om at få dokumenteret fiberens tracé.\nTil gengæld er du på spanden, når leverandørens netværk går ned pga. en fejl i deres IGP - og du står tilbage med en enkelt leverandør, der kan tage kvælertag på din forretning.\n#5 Yoel Caspersen 12. maj 2020 - 20:01 Blogger\nRe: Flere lokationer\nApropos: Større strømafbrydelser ser ud til primært at være et københavnerfænomen. Vores kunder er spredt ud over hele landet - men når vi registrerer driftsforstyrrelser pga. strømafbrydelser, er det oftest i Storkøbenhavn. Hvad mon det skyldes?\n#6 Jens Åge Holm 12. maj 2020 - 20:46\n< Jeg arbejder ved Telenor, men udtaler mig på egne vegne >\nFordi elnettet i Storkøbenhavn ikke er blevet tilstrækkeligt vedligeholdt / moderniseret / udvidet. Mit barndomshjem var i SAEFs forsyningsområde (Sydvestjyllands Andels El-Forsyning, idag del af SE) - her gravede de luftledningerne ned midt i halvfemserne, og jeg mener vi havde strøm under hele stormen i 1997. En forening af vestjyske bønder, der sikkert synes det var mere træls ikke at have strøm til malkemaskinen end at der kun var en kop kaffe og en ostemad til repræsentantskabsmøderne (i øvrigt i det beskedne domicil i byen Sig nordøst for Varde) . Er de blevet færdige med at grave luftledningerne ned i DONGs område?\nEn anekdote er at Globalconnect for en del år siden efter sigende havde 18 uplanlagte generatorstarter på et år ved deres datacenter i Tåstrup inden DONG indrømmede at det nok var tid til at udvide kapaciteten. På Telenors adresse i Aalborg er jeg ikke bekendt med at generatorerne har været startet for andet end test og vedligehold de sidste mange år.\nHvilket kan lede over til at internetudbyderne i DK i det store hele har holdt tingene kørende tilfredsstillende selvom efterspørgslen steg kraftigt "over natten". Det må jo tyde på en grad af robusthed i nettene trods en stram konkurrencetilstand. Jeg er sikker på at alle internetudbydere i DK har overvåget situationen nøje og gjort hvad der var muligt for at mitigere de problemer, der opstod i den situation. For Telenors vedkommende var et øget pres på mødetelefonen et af de steder, der måtte gøres noget i en fart - den service levede ellers et ret stille liv op til at der blev lukket.\nAngående om telebranchen har forstået at den er kritisk infrastruktur, så har ihvertfald de større selskaber i branchen været i løbende dialog med myndighederne omkring Covid19 situationen. Og jeg er sikker på at de godt kendte hinanden i forvejen.\n#7 Poul-Henning Kamp 12. maj 2020 - 21:41 Blogger\nDet er faktisk utroligt svært at få fibre med adskilt trace som bliver ved med at ligge adskilt, med mindre man selv ejer dem.\nSpecielt har der gentagne gange været ballade med "separate" fibre over Storebælt og Lillebælt som pludselig "ved et uheld" ligger i samme kabel.\n#8 Poul-Henning Kamp 12. maj 2020 - 21:45 Blogger\nFordi elnettet i Storkøbenhavn ikke er blevet tilstrækkeligt vedligeholdt / moderniseret / udvidet.\nDet skal dog siges at en del af forklaringen er at Fingerplanen forudsagde at byudviklingen ville ske ud langs fingrene, mens de senste tre årtiers politikere i stedet har fyldt på Amager og havneområdet.\nDet er sin sag at grave en 110kV ledning ind midt i København.\n#9 Eskild Nielsen 12. maj 2020 - 21:54\nMen hvis du har betalt for at dine forbindelser ikke ligger i samme trace, så fik du i hvert fald tidligere besked, hvis de midlertidigt lå i samme kabel - samt om hvorlænge det var tilfældet..\n#10 Jens Jönsson 13. maj 2020 - 00:26\nDet giver sig selv, når dem der ejer fiberen kan tælles på én hånd.\nJeg har set en del eksempler på at en virksomhed har bestilt en ekstra forbindelse som backup hos anden udbyder end primær, for derefter at konstatere at den leveres på fiber i samme kabel og tracé.\n#11 Stanley Dakin 13. maj 2020 - 05:19\nHvis vi ikke betragter den øjeblikkelige hjemmearbejdsplads situation som et forbigående fænomen, men som noget vi ønsker permanent, hvordan skal vi så designe vores netværk? Lige nu kører vi alle vel noget Remote Desktop over VPN og noget forskelligt Teams-ware - og det fungerer, sådan set meget godt, og sikkerheden er vel OK. Men hvordan designer vi et Corporate network, hvor antallet af DMZ zoner er lig antallet af medarbejdere? Hvor der ikke er forskel på tilgangen, om du sidder på domicilet, hjemmekontoret, eller i Kuala Lumpur?\n#12 Helge Svendsen 13. maj 2020 - 07:20\nEndelig kan man vel overveje, om ens data er ufølmsomt nok til, at man kan hoste det offsite. Måske hos to forskellige udbydere, der tilbyder samme infrastruktur som Eks kubernetes eller lign.\n#13 Axel Nielsen 13. maj 2020 - 08:40\nHvilket kan lede over til at internetudbyderne i DK i det store hele har holdt tingene kørende tilfredsstillende selvom efterspørgslen steg kraftigt "over natten".\nDer er vel snarere tale om en øgning i udnyttelsen af den tilgængelige båndbredde, mere end end stigning i det faktiske kapacitetsbehov...\nDermed har der været kapacitet til at dække behovet, men som Yoel skriver "og samtidig gik det øgede load ud over vores redundans.", så har man måttet skære ned på redundansen.\nMon ikke det er et billede der er ret generelt?\nJeg tror ikke at der er nogen internetudbydere der har arbejdet med et scenarie á la det vi har oplevet ifm. COVID-19.\n#14 Yoel Caspersen 13. maj 2020 - 09:03 Blogger\nI løbet af dagen steg trafikmængderne - primært som følge af øget streaming i dagtimerne. Det medførte en øget udnyttelse af den ledige kapacitet, men var i de fleste sammenhænge ligegyldigt, da netværk er dimensioneret efter peak-kapacitet.\nHvilket leder over til det næste issue: Peak-forbruget steg også - og det er et udtryk for, at flere streamer TV samtidig om aftenen. Under normale forhold ville en eller anden procentdel af befolkningen lave noget andet end at se TV (fx gå i byen, spise ude, besøge venner og familie etc.) - men under nedlukningen var det ikke en option.\nSå vi havde at gøre med en situation, hvor vores net i dagtimerne blev udnyttet bedre, mens der i aftentimerne var behov for øget kapacitet, så vi kunne opretholde vores redundans.\nSidstnævnte kan i øvrigt løses på mange måder - jo mere distribueret et setup, man har, jo mindre ledig redundanskapacitet har man generelt brug for. Hvis man har alle servere samlet i to datacentre, kan man max udnytte 50 % - men hvis man fx har tre datacentre, kan man udnytte 2/3 af sin kapacitet uden at miste redundans.\n#15 Christian Nobel 13. maj 2020 - 10:02\nHvilket fint forklarer hvorfor transportprisen hos Radius er væsentligt højere end i resten af landet - man kan da sandelig ikke forvente at når nettet er slidt ned samt det ikke vedligeholdes, at prisen så til gengæld skal være acceptabel.\nDet går virkelig ikke, for så har vi jo ikke råd til de høje lønninger på direktionsgangen.\n#16 Johnny Olesen 13. maj 2020 - 10:10\nMan kunne vel også gå den helt anden vej og ringe til CIBICOM og få en didikeret trådløs forbindelse tilbage til en af CIBICOMs master? Det løser problematikken med flere fiberkabler i samme tracé.\n#17 Søren Steinmetz 13. maj 2020 - 11:12\nEller også er den øgede pris et udtryk for, at de bruger flere mandetimer på at vedligeholde et aldrende net. Med et gammelt nedslidt net, er der flere ting som går i stykker.\nOg modsat provinsen, så er det noget dyrere at grave op ved kabel rep i Kbh (og andre storbyer)\nNu bor jeg i NVE's (undskyld Seas-NVE / et eller andet nyfanzy navn som nogen tjente penge på at opfinde) område, så ved ikke hvor mange luftledninger der stadig er i Dongs område. Kan dog huske at der var noget mere vedligeholdelses arbejde da vi havde dem her, hvilket også koster.\n#18 Christian Nobel 13. maj 2020 - 11:22\nJoeh muligvis, men er det ikke også et udtryk for manglende rettidig omhu, da man har prioriteret det højere at kanalisere overskud over i Ørsted (eller hvad det nu er det lige hedder i dag).\nOmvendt, så kan man sammenligne med Konstant, som dels skal dække Århus by, men såsandelig også skal dække øer som Anholt, Samsø, Endelave mv.\nOg trods det er Konstants priser væsentlig lavere end Radius' .... mon det har noget at gøre med at Konstant er forbrugerejet?\n#19 Poul-Henning Kamp 13. maj 2020 - 11:26 Blogger\nMen så er der en gang i mellem nogen der lige roder med noget og så kommer der en mand med en hundeslæde på tværs og ...\nI gamle dage kunne man løse problemet ved at leje to fibre fra to forskellige leverandører, men idag hvor de alle er blevet "service providers" der lejer sig ind hos hinanden og hos de samme "infrastrukturvirksomheder" giver det ingen garanti.\n#20 Baldur Norddahl 13. maj 2020 - 13:17\nDet kan lade sig gøre under de rigtige betingelser. Tag eksempelvis vores backbone der er udført således:\nFiberring mellem Interxion i Ballerup, GlobalConnect i Taastrup, telefoncentralen i Albertslund, telefoncentralen i Glostrup, telefoncentralen i Rødovre, telefoncentralen i Herlev og tilbage til Interxion i Ballerup.\nDet er designet således at konsekvensen ved et enkelt fiberbrud kan betyde at vi mister et site, men resten af ringen vil være forbundet. Eksempelvis er det muligt at enten Interxion eller GC ryger af nettet, men vi kan ikke miste kontakt til begge datacentre.\nDet kan vi garantere ved at vi med optisk udstyr har målt længderne på de enkelte fiberstrækninger. Man kan så ved at kigge på et kort lave bevis for at det er fysisk umuligt at et enkelt brud kan tage flere sites ned.\nDa det er sort fiber vi lejer, så er der hellere ikke mulighed for at nogen "midlertidigt" lige omlægger vores fiber.\n#21 Yoel Caspersen 13. maj 2020 - 13:32 Blogger\nDet er et spændende emne, der egentlig fortjener sin egen tråd - for der er ingen tvivl om, at det fra et sikkerhedsmæssigt perspektiv er en fordel at gå væk fra tanken om "perimeter-sikkerhed" og i stedet satse på "defence in depth" - og vi har jo sådan set allerede de byggesten, der skal til. VPN kan skaleres med open source løsninger, og separation af brugere på et LAN kan klares med private VLANs o.l.\n#22 Christian Nobel 13. maj 2020 - 14:16\nDen manuelle metode fordrer at man hele tiden monitorerer sine forbindelser, og hvis der så er et udfald, så skal man manuelt (det ligger ligesom i navnet) ind og ændre konfiguration hos DNS udbyderen, og tilbage igen når hovedforbindelsen er kommet op igen.\nDynDNS giver svjv. en række udfordringer, især hvis vi taler mailserver.\nDet jeg godt kunne savne, var en form for mekanisme hos f.eks. Gratisdns, hvor man forlods kunne konfigurere 2 IP adresser, og så en periode for hvor længe forbindelsen skulle være nede, før der blev skiftet - jeg søgte for nogle år siden, men jeg kunne dengang ikke finde nogen der havde den facilitet.\n#23 Kristian Klausen 13. maj 2020 - 16:33\nDer er flere services der understøtter den form for failover, bl.a. AWS's Route 53 og Cloudflares Load Balancing (det kan godt bruges uden at route alt trafikken igennem Cloudflare). Cloudflares Argo Tunnel service er også værd at nævne, der opretter man en reverse tunnel til Cloudflare, så det betyder ikke det store hvis ens IP ændre sig.\n#24 Baldur Norddahl 13. maj 2020 - 16:38\nTil mail kan du bare have begge dine IP adresser registreret som MX. Så finder mailserverne selv ud af det.\nDNS er ikke specielt godt til failover da mange ikke respekterer de TTL du sætter, specielt respekteres små TTL værdier ikke. Som følge heraf kan der være lang failover tid.\nHvis du vil køre din egen webserver, så kan du bruge Cloudflare eller tilsvarende som proxy. De kan monitere og lave instant failover ved fejl.\nTilsvarende kan VPN bruges. Du bliver så godt nok afhængig af din VPN udbyders stabilitet i stedet. Med det rigtige produkt kan de formodentlig levere langt større oppetid end de fleste kan skabe selv.\nTil almindelig udgående trafik er NAT som regel godt nok. Du køber to uafhængige internet abonnementer og opstiller en NAT router med forbindelse til dem begge. Hvis en udbyder går ned, så kan det være at ssh og tilsvarende oplever en reset men ellers mærker du ikke noget til det.\n#25 Kristian Klausen 13. maj 2020 - 16:56\nHvis man fulgte lidt med i dagspressen, kunne man godt få den opfattelse at der var fare for at internetet gik ned, hvis det blev overbelastet.\nMen hvor stort et problem er "congestion" egentlig? Er netværkene bygget til at kunne håndtere det "fornuftigt" (QoS)? Vil i f.eks. kunne nedprioritere streaming, og undgå delay/pakketab for den resterende trafik? Hvis man kan det, så er "congestion" vel (næsten) lige meget, da de fleste streamingtjenester tilpasser sig båndbredden.\n#26 Yoel Caspersen 13. maj 2020 - 20:18 Blogger\nCongestion er et problem - de fleste udbydere foretager ingen klassifikation af kundernes trafiktyper, og streaming har derfor samme prioritet som almindelige HTTP(S)-forespørgsler, DNS, ICMP m.v.\nDet er korrekt at streaming-protokollerne i sig selv "skruer ned" til en lavere båndbredde, hvis den vel at mærke er tilgængelig. Det ændrer dog ikke på, at congestion forårsager pakketab, især hvis der er små buffere på hver side af det congestede link. Store buffere vil give mindre pakketab, men resulterer i højere latency (også kendt som bufferbloat).\nDer findes en algoritme, som løser en del af de problemer, der er forbundet med congestion - algoritmen hedder fq_codel og er bl.a. implementeret i Linux-kernen.\nKonceptet i fq_codel er, at algoritmen skelner mellem små flows (DNS, ICMP, browsing etc.) og store flows (filoverførsler, streaming etc.). De små flows får forrang frem for de store flows, hvilket sikrer brugeren en god oplevelse, selv om trafikken skal gennem et congested link - hvis DNS-pakker bliver tabt eller sat i kø pga. congestion, vil resultatet være en forbindelse, der føles sløv og ustabil, mens de færreste brugere næppe bemærker, hvis en filoverførsel tager få sekunder længere.\nFq_codel er dog ikke slået igennem hos hardwareproducenterne, så i praksis er congestion et problem, man gerne vil undgå. Hovedreglen er derfor, at et link aldrig må belastes mere end 80 %, da man så vil begynde at få problemer pga. microbursts.\n#27 Jens Jönsson 13. maj 2020 - 22:55\nRe: Redundans leveret af forskellige leverandører\nVi laver mange backup forbindelser trådløst (0 - > 1 Gbit/s), netop af den årsag at dobbelt fiber er rasende dyrt og det rent geografisk kan være endog meget svært ikke at ligge i en tracé med andre (f.eks. langs en vej). Der giver trådløs backup forbindelse rigtig godt mening, da vi ofte kan levere på over 4 km distance, de steder vi har udstyr, hvilket øger sikkerheden betragteligt, da man så også kommer ud over lokale strømafbrydelser. Vi kan f.eks. levere til stort set hele Aalborg og Esbjerg.\n#28 Baldur Norddahl 14. maj 2020 - 15:56\nDer er også et spørgsmål om det er etisk rigtigt og lovligt da det kan være et brud på netværksneutraliteten. Det kan være svært at genkende streaming hvis det foregår som https men vi kunne nemt give en anden prioritet til alt trafik fra en bestemt peer eller cache server. Så at trafik fra eksempelvis Netflix blev behandlet dårligere end andet trafik.\nDer er mig bekendt ingen tradition for at det er noget der foregår på vores side af Atlanten, men i USA er de berygtede for det. Så kommer de store internetudbydere og forlanger ekstra penge fra streaming tjenesterne, for det ville være ærgerligt hvis vi blev nødt til at nedprioritere jeres trafik!\n#29 Jørgen Henningsen 14. maj 2020 - 21:59\nInternettet er selvfølgelig vigtigt, men lige så vigtigt er de services som udbydes på nettet. De mest populære operativsystemer kan dårligt nok fungere uden kontakt til servere, som i sidste ende er kontrolleret fra USA. Vi kan ikke ret meget på nettet uden Google, som også i sidste ende er kontrolleret fra USA. Nu er ZOOM blevet populært mange steder. Det er også kontrolleret udefra. Hvis man sammenligner med vand, så vil vi jo heller ikke acceptere hvis vandboringerne var kontrolleret udefra. Hvordan kommer vi igang med en udvikling af vores egen IT infrastruktur baseret på solide standarder?\n#30 Anders Majland 14. maj 2020 - 22:05\nEn anekdote er at Globalconnect for en del år siden efter sigende havde 18 uplanlagte generatorstarter på et år ved deres datacenter i Tåstrup inden DONG indrømmede at det nok var tid til at udvide kapaciteten.\nVi er flyttet til Herlev i August 2019 efter mange år i Søborg - og vi har allerede haft 5 strømafbrydelser.\nEfter de første 3 afbrydelser invisterede vi en ups så vi kunne lukke pænt ned - og den løsning har vi så allerede fået testet.\nDe første kun korte nok til blinke med lyset og reboote en server og så kom den store afrbyrdelse på 1/2 dag... (der fandt vi så ud af at naboen har en diesel generator til at drive butikken ... Utroligt hvis man som lille virksomhed selv skal til den slags). Men så længe der var strøm på ups'en holdt vi vores netværk med internetforbindelsen kørenden (fiber) da der stadig var lys i den anden ende af fiberen :-)\nMen utroligt at Danmark strømmæssigt er blevet sådan et uland at det er nødvendigt.\nBåde strøm og internet er blevet vigtigere end at have vand i hanerne hele tiden\n#31 Kristian Klausen 14. maj 2020 - 23:05\nMeget relevant pointe. EUs forordning om foranstaltninger vedrørende adgang til det åbne internet giver faktisk nogle muligheder for "trafikstyring":\nUdbydere af internetadgangstjenester skal behandle al trafik ens, [...]\nUdbydere af internetadgangstjenester må ikke udføre trafikstyringsforanstaltninger, der er mere vidtgående end de foranstaltninger, der er fastsat i andet afsnit, [...] undtagen i nødvendigt omfang og kun så længe, det er nødvendigt, for at:\na) overholde EU-retsakter eller national lovgivning [...]\nb) opretholde integriteten og sikkerheden i nettet af de tjenester, der udbydes via det pågældende net, og af slutbrugernes terminaludstyr\nc) forebygge truende overbelastning af nettet og afbøde virkningerne af ekstraordinære eller midlertidige overbelastninger af nettet, forudsat at ækvivalente kategorier af trafik behandles ens.\nSå ift. overbelastning kan det godt lade sig gøre inden for lovens rammer, hvis man vel og mærke har det rette udstyr som kan behandle "ækvivalente kategorier af trafik" ens. Så man kan ikke bare begrænse/klippe forbindelsen til f.eks. Netflix, men f.eks. fq_codel vil være tilladt, dog lyder det på Yoel ikke til at være særlig godt understøttet.\n#32 Kristian Klausen 14. maj 2020 - 23:25\nNu kan man vist ikke konkludere alverden på baggrund af så få observationer.\nHvis man skal tage Dansk Energi rapport om Afbrudsstatistik for det danske elnet 2009-2018 for gode varer, så ser det ikke så galt ud:\nStatistikken for 2018 viser, at den gennemsnitlige afbrudshyppighed pr. kunde (SAIFI) i 2018 var 0,48 afbrud pr. kunde. Desuden var den gennemsnitlige afbrudsvarighed pr. kunde (SAIDI) 21,9 minutter. Det svarer til en gennemsnitlig leveringssikkerhed for hele landet på 99,996%, hvilket er på samme høje niveau, som er set hele perioden, hvor der er ført statistik på ASAI-tal, 2009-2018.\n#33 Henning Wangerin 15. maj 2020 - 06:32\nDesuden var den gennemsnitlige afbrudsvarighed pr. kunde (SAIDI) 21,9 minutter. Det svarer til en gennemsnitlig leveringssikkerhed for hele landet på 99,996%, hvilket er på samme høje niveau\nMen når problemet åbenbart ligger omkring København, må resten af landet kører ret godt for at trække summen op på det niveau.\nJeg har set mine RPi'er (uden andet reserve strøm end hvad powersupplyen kan gemme) reboote en enkelt gang de sidste par år. Så hernede ved Sønderborg må strømmen være relativ stabil. Har ingen tider for hvor længe udfaldene har varet. Bare at det har været væk.\n#34 Jesper Nielsen 15. maj 2020 - 08:43\nSå hernede ved Sønderborg må strømmen være relativ stabil.\nDet må den så også være i Valby/Vigerslev.\nJeg har haft en AD DC kørende på en NUC i hjemmet i 3-4 år efterhånden, og den har ikke haf én eneste uplanlagt genstart, som var forårsaget af et strømafbrud. Og der er ikke en UPS mellem NUC'en og stikkontakten.\nJeg har boet på samme adresse siden 2007, og bortset fra dengang (det er måske 5 år siden) hvor DONG gravede luftledningerne på vores private vej ned i jorden, så mindes jeg kun ét strømafbrud (bortset fra sprungne sikringer, men det kan jeg nok næppe bebrejde netleverandøren) — og ved nedgravningen var strømmen vist afbrudt i mindre end 5 minutter.\n#35 Poul-Henning Kamp 15. maj 2020 - 11:17 Blogger\nElforsynings kvalitet er et meget lokalt fænomen, det handler virkelig om de individuelle kabler og transformatorer.\nMan kan få et indtryk af udfordringen her:\nBemærk specielt "hullet" på vestegnen hvor der mangler tværforbindelser.\nJeg er sikker på at Energinet.DK ville elske at grave et kabel ned mellem f.eks Brøndbygård og Ejbygård, men overslagsprisen for den slags er "en million per kilometer - eller mere", fordi højspændingskabler ikke bare kan kastes ned under fortorvsfliserne og specielt fordi de kræver stor bøjningsradius.


Divisionshåndbold: Ny sejr sikrer Nørre Djurs HK matchbold til 2. Division - Lokalvisen Folkebladet\nNørre Djurs HK tabte i torsdags med 31-18 i pokalkampen mod ligaholdet Ribe Esbjerg HH. Fredag gælder det en meget vigtig kamp med udsigt til oprykning mod JAI i Aarhus. Foto: Martin Schultz\nDivisionshåndbold: Ny sejr sikrer Nørre Djurs HK matchbold til 2. Division\nEfter en 21-19 sejr over Hammel GF kan Nørre Djurs HK fredag aften mod JAI sikre sig oprykning til 2. Division\nNørre Djurs HK – Hammel GF 21-19 (14-9)\nSøndag 4. Marts kl. 18.00 i Nørre Djurshallen\nSimon'Ø' Østergaard 7 mål\nHenrik Storm Pedersen 2 mål\nHenrik Pedersen 1 mål\nRasmus Secher Eldrup 1 mål\nMed en sejr fredag aften i Annexhallen i det nordlige Aarhus mod JAI kan Nørre Djurs HK for første gang i klubbens historie sikre sig oprykning til håndboldens 2. Division.\nDet blev en realitet søndag aften, da Nørre Djurs HK på hjemmebane kamp besejrede Hammel GF med 21-19 efter at have ført med 14-9 ved pausen.\nDa de nærmeste rivaler til en oprykning Odder Håndbold 2 samtidig tabte med 31-24 til AGF 2, er stillingen nu den, at Nørre Djurs HK med fire kampe igen allerede fredag aften kan sikre sig oprykningen med en sejr mod akademikerne fra JAI.\nOprykningsfeberen breder sig i det håndboldgale Glesborg, og fredag aften kl. 17 afgår en bus fra Nørre Djurshallen med sponsorer og fans, som skal støtte holdet i kampen om oprykning i Aarhus.\nBrændte mange chancer\nKampen mod Hammel GF startede med et hjemmehold i fuld kontrol, og holdet var foran med både 4-2 og 12-7 inden holdene gik til pause med en Nørre Djurs HK føring på 14-9.\n”I 1. halvleg dækkede vi godt op og løb nogle gode kontra'er, men vi brændte meget og det var som om vi manglede noget koncentration,” fortæller holdets træner Erik Flak Jørgensen.\n”Vi kom foran med 15-10 efter pausen og var efter 40 minutter foran med 18-14. Men så begyndte vi at brænde alt for meget og vores scoring gik nærmest i stå i 8-10 minutter. Med et halvt minut igen brændte vi et straffekast ved stillingen 20-19, men heldigvis opfangede Rasmus Secher bolden og gik igennem og sikrede os sejren med en scoring til 21-19,” siger Erik Flak Jørgensen.\nNørre Djurs HK har været tophold stort set gennem hele sæsonen og har kun tabt to kampe med et enkelt mål.\n”Jeg tror der er to grunde til at vi spillede ukoncentreret i søndagens kamp. Dels var spillerne stadig påvirkede af den store oplevelse fra pokalkampen i torsdags mod Ribe Esbjerg HH, og dels vidste vi, at Odder Håndbold 2 havde tabt deres kamp til AGF 2 om lørdagen. Det gjorde måske det hele lidt forkrampet,” siger Erik Flak Jørgensen, som fremhæver Kasper Kolstrup Møller for en stor målmandspræstation, da han kom ind og præsterede midt i 2. halvleg på et tidspunkt, hvor angrebsspillet ikke fungerede og målscoringen var gået i stå.\nOgså højre fløj Simon 'Ø' Østergaard leverede en stor præstation og scorede syv mål, som gjorde ham til kampens topscorer.\nEn anden af holdets profiler, Martin ”Bondemanden” Jensen, stod over og er som den eneste i truppen tvivlsom til fredagens kamp mod JAI.\nEn hård modstander\n”Nu ligger det i vores hænder at gøre arbejdet færdigt. Vi har ikke tabt en turneringskamp siden jul, og vi tager til Aarhus og spiller den kamp som alle andre. Vi skal fokusere på at spille vores eget spil,” siger træner Erik Flak Jørgensen om kampen mod JAI i Annexhallen fredag aften, som er en ældre hal og et specielt sted at spille. Nørre Djurs HK har ikke vundet i hallen i fem år, og JAI er et fysisk hold, som også gerne vil løbe stærkt.\n”Vi er ydmyge og tager arbejdshandskerne på. Rykker vi op, er det det største som er sket i klubbens historie,” siger Erik Flak Jørgensen om fredagens kamp mod JAI (Jysk Akademisk Idræt), som ligger placeret midt i tabellen.\nPubliceret: 06. Marts 2018 16:22


Befriende Villy | Information\nMidt på eftermiddagen i går var der over 600 reaktioner på SF-formand Villys Søvndals skarpe blogindlæg mod Hizb ut-Tahrir. Og medmindre SF's partikontor sidder på Pravda-maner og sorterer de kritiske indlæg fra, så er der tale om en helt usædvanlig og nærmest manifest opbakning til Søvndals angreb på de yderligtgående muslimer i Danmark. "Godt gået," "tak Villy," "bravo," "klar og fornuftig tale" lyder reaktionerne en efter en dernedad, og selv om en del af indlæggene givetvis er skrevet af Venstrefolk, så er der ingen tvivl om, at SF-formandens hårde udfald kommer som en befrielse for mange på venstrefløjen. Villy Søvndal skrev i sin blog, at tilhængerne af Hizb ut-Tahrir, som fredag demonstrerede mod genoptrykning af Muhammed-tegninger i danske aviser, ikke hører hjemme i Danmark, "hvis de er så fladpandede, at de virkelig ønsker Kalifatet og Sharia indført." "Der er lande i verden, der er meget tættere på disse tossers våde drømme," skrev Søvndal og opfordrede demonstranterne til at slå sig ned i Iran eller Saudi- Arabien i stedet.\nFor så vidt er der ikke noget nyt i hverken Villy Søvndals eller SF's holdning til fundamentalisterne. Partiet har aldrig støttet eller udtrykt sympati for Hizb ut-Tahrir eller de, der sympatiserer med organisationen - tværtimod. Og SF mener fortsat ikke, at Hizb ut-Tahrir skal forbydes ud fra argumentet om, at den slags synspunkter skal bekæmpes med ord og holdninger frem for med straf og forbud. Nej, det nye er ordvalget. Villy Søvndal taler om groteske synspunkter og vanvittige demonstrationer og patetisk ubehjælpsomhed i et indlæg, som bærer præg af et sandt raseri over, at krav om middelalderligt religiøst diktatur tilsyneladende fortsat bliver taget alvorligt.\nPå det parlamentariske plan har Villy Søvndal med sit udfald begået et kommunikativt hattrick. Han har godt og grundigt overhalet "oppositionens leder", Helle Thorning-Schmidt, og Socialdemokraterne, som alt for ofte ender med lidt for meget uld i mund, når disse spørgsmål er til debat. Samtidig har Villy Søvndal distanceret sig endegyldigt fra den del af venstrefløjen, som stadig taler om rummelig multikulturalisme og plads til alle synspunkter og værdier. Hvis nogen under sidste års valgkamp var i tvivl om, at SF og Søvndal forholdt sig meget kritisk til Asmaa Abdol-Hamids kandidatur til Folketinget for Enhedslisten, så er de i hvert fald ikke længere i tvivl om, hvor partiet står i den til tider meget polariserede debat om kulturelle, religiøse og demokratiske værdier. Endelig som det tredje har Villy Søvndal med sit udfald gjort et tiltrængt indhug i Dansk Folkepartis mediemæssige monopol som forsvarere af danske demokratiske værdier. Der er ingen tvivl om, at det har ærgret mange SF'ere og socialdemokrater, at Dansk Folkeparti har formået at tegne en falsk uenighed og nogle kunstige fronter, fordi ordvalget på højre fløj i Folketinget har været langt stærkere og mere entydigt.\nMen skal Villy Søvndal forblive tro mod sine egne og venstrefløjens idealer, er det naturligvis vigtigt, at han fastholder en knivskarp skelnen mellem yderligtgående "tosser" som dem, der sympatiserer med Hizb ut-Tahrir, og så resten af det muslimske mindretal. Det er lige præcis den skelnen, som tilsyneladende ikke er helt klokkeklar for Islamisk Trossamfund og dets talsmand Kassem Ahmad, der i fredags deltog i Hizb ut-Tahrirs demonstration. Og det var formentlig også for at sikre netop den balance, at Villy Søvndal i går fulgte op på sin tirsdagsblog med et nyt indlæg, der slår fast, at "der ER diskrimination i Danmark mod mennesker med anden etnisk baggrund. Der ER forskelsbehandling. Der ER uretfærdigheder, der rammer etniske minoriteter, og der ER en generaliserende og nedladende debatform, som særligt rammer muslimer."\nDen skillelinje, som har tegnet sig på venstrefløjen, og som er blevet mere og mere tydelig siden før Muhammed-krisen, går forenklet sagt mellem dem, der i mellemfolkelig og multikulturel sympati sætter det kulturelle øverst og derudfra forklarer forskelle i værdier og livsopfattelser. Alle kulturer er i denne optik nærmest ligeværdige, og ingen kan lære noget af den anden, vi er bare forskellige. Problemet med denne tilgang er, at den har en uhyggelig tendens til at retfærdiggøre eller se igennem fingrene med selv den groveste undertrykkelse, om det er af kvinder, andre religioner eller af seksuelle minoriteter. Det kan forklares eller bortforklares med, at det skyldes andre kulturelle normer og traditioner. Over for denne relativisme står venstrefløjens mere traditionelt rodfæstede idealer om lighed og frihed, som Villy Søvndal er eksponent for. De er tro mod internationalismen, universelle rettigheder, frigørelse, demokrati og kampen mod undertrykkelse af enhver art. De to strømninger, som præger venstrefløjen, udkæmper fortsat en sej kamp, men skal man bedømme det umiddelbare styrkeforhold ud fra de mange sympatitilkendegivelser på SF's hjemmeside, så har Søvndals linje fået overtaget. Heldigvis.\nDansk FolkepartiFolketingetHizb ut-Tahririslamisk trossamfundSocialdemokratiet\n21. februar, 2008 - 01:01\n"Over for denne relativisme står venstrefløjens mere traditionelt rodfæstede idealer om lighed og frihed, som Villy Søvndal er eksponent for. "\nPersoner der tilhørere sårbare minoriteter skal nok ikke forvente sig for meget af Winthers og Søvndals lighedsbegreb. Meget tyder på, at der er nogle hudfarver der er mere lige end andre...\n21. februar, 2008 - 01:10\nBent Winther skrev:\n"Over for denne relativisme står venstrefløjens mere traditionelt rodfæstede idealer om lighed og frihed, som Villy Søvndal er eksponent for. De er tro mod internationalismen, universelle rettigheder, frigørelse, demokrati og kampen mod undertrykkelse af enhver art."\nEr de oppositionelle, de progressive, de venstreorienterede i Iran mon enige med Søvndal i at det ville være bedre om HuT kom derned og kæmpede for kalifatet istedet? Eksempelvis de iranske studerende, der udviser stort mod ved at trodse styret (http://www.information.dk/154978) Flere undertrykkere, herligt hva?\nIkke videre solidarisk eller internationalistisk at mene, at antidemokraterne bare kan flytte deres galimatias og på den måde give lorten videre til andre mennesker, så vi andre får fred. Det er plat og tarveligt og udtryk for demokratisk underskud sådan bare at give op og bede folk fise af.\nDet store heppekor, som inkluderer Bent Winther, synes Søvndal er en rigtig folkehelt, når han sådan tør - for nu at bruge et Pia Kjærsgaard udtryk - "være bramfri". Og så er der os andre der ser grøftegravning, populisme og en klaphat, der vel snart begynder at ryge og selvantænde.\n21. februar, 2008 - 12:57\n'sårbare minoriteter' - Hizb ut-Tahrir?\nGive me a break hva!\nHer har vi i flere tilfælde at gøre med folk som står sådan et par tusind kilometer til højre for Djenkis Khan (i enhver henseende lang mere højreorienterede end selv det Pia Kærsgaard og Søren Krarup ka præstere - som du ikke kunne drømme om at gå i dialog med) - og så bare fordi de taler gebrokkent dansk, er i mindretal og ser frammedartede ud, så skal vi være åhh så forstående.\nDet er fandeme for langt ude\nDer er sgu situationer hvor det er helt på sin plads at sige - skik følge - eller ta lige og overvej om ikke det bør være et - land fly\n21. februar, 2008 - 13:00\nBo - de venstreorienteterede iraner jeg igennem årende har været i kontakt med ville være 100% enig med Villy\nVi bør lige som på den hjemlige politiske scene skelne mellem de kræfter vi ønsker at støtte og dem der skal ha fingeren\n21. februar, 2008 - 13:48\nJeg er enig i at givew HuT fingeren - men "fis hjem, hvor I kom fra" er sgu for bodegaplat.\n21. februar, 2008 - 14:39\nDet har Villy faktisk heller ikke skrevet. Omend det er tæt på. Ordlyden er:\n"Jeg har med årene lært mig, at man skal vælge sine kampe med omhu. Så et råd til Hizb-ut-Tahrir er – ikke venskabeligt men ikke desto mindre dybfølt – at de med fordel kan søge andre græsgange.\nDer er – hvilket i sig selv er tragisk – lande i verden som er meget tættere på disse tossers våde drøm. Så hvis ønsket er kalifat eller Sharia – så er potentialet meget, meget større i f.eks Iran eller i Saudi Arabien. Så herfra en klar opfordring: I må videre – og det kan kun gå for langsomt!"\nSå kan man naturligvis debattere, om "I må videre" er lig med, at de skal skride hjem. Det mener jeg ikke.\nAnyway, jeg er enig med Villy Søvndahl her. Der skal langes ud efter de mest ekstreme, så der kommer en klokkeklar skelnen mellem det store flertal af moderate muslimer og den lille minoritet af tosser. Den skelnen skal være helt tydelig i folks hjerner og mange år med DF-retorik har desværre fjernet den.\nOm Villys måde at gøre det på så er den rigtige, det ved jeg ikke. Men jeg tror det. Hvis der inden for de næste par dage kommer en større smædekampagne fra de tre regeringspartier VK&O, så ved vi, at Villy har ramt hovedet på sømmet, og at blokken er bange for at miste deres monopol for udlægningen af muslimer.\n21. februar, 2008 - 15:01\n"'sårbare minoriteter' - Hizb ut-Tahrir?"\nHvem siger, Per Thomsen taler snævert om HuT? Kan det ikke tænkes, at Thomsen her peger på, at den så højt respekterede Søvndals ordvalg er en blåstempling af en svinsk tone, der har lydt imod etniske sårbare mindretal i en årrække efterhånden?\nAt du og jeg og Søvndal ikke kan lide HuT er ingen undskyldning for at spæne lige i armende på Pia K.\nMen det er vidt deværre for sent nu. Os der har kæmpet en antiracistisk kamp i årevis ser vist desværre ud til at tabe stort. Fuck...\n21. februar, 2008 - 15:46\nWinston Smith's indlæg får det til at løbe koldt ned ad ryggen på en demokrat.\n21. februar, 2008 - 16:04\nI øjeblikket finder der en hidsig debat sted på de forskellige tråde, om Villy Søvndals bramfrie ”indvandrekritiske” udtalelser, som det vist hedder på nudansk. Den opmærksomme læser har for længst bemærket, at flertallet af de personer der varmt støtter Søvndal i denne sag, er personer der er kendt for dagligt at sende ekstremt nationalistiske, islamofobiske og ”indvandrekritiske” indlæg til debatten.\nAlene af den grund ville jeg i øjeblikket have skammet mig som en hund, hvis jeg havde været medlem af SF.\nKonsekvensen af Søvndals udmelding må være, at Dansk Folkeparti, Socialdemokraterne og SF sandsynligvis snart vil se mulighederne for at kan fusionere til et socialt nationalistisk enhedsparti.\n21. februar, 2008 - 16:10\nOg her gik jeg og troede, at SF var et internationalt parti, der stod på de undertryktes side - suk --\ndet gør de så ikke - længere - kan jeg forstå -\nOg ja, der finder diskrimination af muslimer sted mv.\nOg ja - Hitz-but-tahrir findes ligesom akacietræerne findes og citronerne findes mv. Og nej, man kan ikke få dem til at rejse til f.eks. Saudi-Arabien eller Iran. Det er virkeligt grotesk mener jeg, at man skal høre det fra en folkesocialist, at hvis man ikke kan lide det danske demokrati, ja så må man altså tage et andet sted hen. Virkeligt grotesk...\nH-B-T har altså lige så meget ret til at være her som alle mulige andre, f.eks. nazisterne, de to præstefætre fra DF, Villy Søvndal, og i hvert fald lige så meget ret til at være som det SF, der i 1970erne kæmpede for at indført den dejlige socialisme i Danmark, hvorefter Erhard Jacobsen vist nok skulle have sagt, at de da bare kunne tage til Moskva, Peking eller andre steder, hvor noget sådant var virkeliggjort for længst. Men det har en vis hr. Søvndal da vist lige glemt - ligesom han har glemt at sige, at han mente, at det også gjaldt for de to præstefætre fra DF, for Nazi-Johny, og en masse andre personer i det her land.\nOg nej, der findes ikke to strømninger på venstrefløjen: der findes kun en strøming p.t. Og det er den nationalistiske. Den der mener, at muslimer har en helt anden kultur pga. deres ethnos (altså deres kultur og folkeslags-tilknytning) og som derfor slår deres mv. pga. af de er muslimer. Og som laver ballade fordi de er muslimer mv. Det er er den eneste strømning, der er p.t.\nOverfor den står en mere international orienteret linie, hvor man godt nok anerkendes kulturernes ligeværdighed, men også kritiserer den enkelte handling f.eks. det at slå sin kone eller sine børn. Her er det handlingen, der er i fokus, ikke kulturen. Det er forbudt at slå sine børn og sin kone. Punktum. Uanset om det er en grønlyseblå mand, en polkaprikket mand, eller en kristen, jødisk eller muslimsk mand, der gør det. Punkum.\nDet multi-kulturelle samfund er her. Det eksisterer. Og det er kommet for at blive. Det kan folkesocialisten Søvndal slet slet ikke gøre noget ved, lige så lidt som DF kan sørge for at det danske samfund bliver skruet tilbage til sommeren 1958. Det, Villy Søvndal, kræver er noget totalt uhørt, nemlig at en gruppe danske statsborgere i det her land, skal bekræfte overfor ha, at de vil overholde 'danske demokratiske værdier' (hvad det så end er??). Der findes IKKE noget der hedder danske værdier, der findes kun demokratiske værdier, herunder respekten for dem, der har anderledes værdier. Man kan derfor ikke pludselig begynde at kræve af folk, at de skal opgive deres værdier blot for tilpasse sig eller indordne sig under forholdene i Danmark.\nDemokratiets grøde er jo netop samtalen mellem folk, der er uenige om mangt og meget, ligesom der må være ytringsfrihed for selv de mest ekstreme holdninger i et demokrati.\nOh ja, det er muligt at lederskribenten opfatter h-b-t- som 'tosser'. Og ja, det er muligt, at Søvdal helst ser dem gå 'ad helvede til'. Og kalder dem alt muligt andet. Hvis vi nu i stedet for på god dansk vis forsøgte at finde ud af hvad de egentlig mente ved at tale sammen med dem, ikke om dem, så kunne det måske være, vi kunne lære noget --- f.eks. hvorfor de mener som de mener. Og det er jo alting en god ting. Det kræver dog en ting: at vi ikke behandler dem som andenrangs-mennesker, der skal INDORDNE sig danske forhold, før vi vil tale med dem. Så er der ikke længere tale om INTE-gration, men om ASSI-milation.\nFolk skal have lov til at demonstrere mod Mohammed-tegningerne. De skal også have lov til at ønske sig et Kalifat. De må så også forberede sig på at blive modsagt - helst med rationelle argumenter. Og et 'tag et andet sted hen hvor jeres drøm er virkelighed' er altså ikke et rationelt argument. Det er en argumentationskæde fra et 5-årigt barn, som ikke har fået sin vilje i stil med 'nå, men så gider jeg da bare ikke noget som helst'.\nOg personligt vil jeg langt hellere have folk der går ind for Kalifatet her i Vesten end i f.eks. Iran eller Saudi-Arabien - ganske enkelt fordi her kan de ikke gøre større skade, men det kan de i Saudi-Arabien eller Iran. I de her lande bliver de nemlig hurtigt en del af systemet, og dermed en del af undertrykkerne, der vil gøre hvad som helst for at få Kalifatet (paradis) indført på jorden.\n21. februar, 2008 - 16:11\nJeg vil gå på gaden for at forsvare samtliges ret til at eksistere i vores demokrati. Og det til trods for at jeg som socialist hader nazisterne af et godt hjerte, til trods for at jeg har oplevet Jehovas Vidners traumatiserende religionsvanvid på egen krop og sind gennem min barndom og ungdom, og at jeg bare ikke har et gram sympati for nogle af de nævnte organisationer i Winston Smith's indlæg.\nBegynder vi først at forbyde tanker og grupper, der ikke passer ind i vores idealforestillinger om et trygt og antagonismefrit samfund, så styrer vi lukt imod fascismen. Kalifat får vi under alle omstændigheder ikke. Ej heller nazisme. Men et totalitært system er lige rundt om hjørnet, hvis vi først begynder at forbyde og forfølge den slags. I øvrigt løser det intet, viser al hstorisk erfaring, modstanden går bare undergrund og bliver oftest yderligere radikaliseret.\n21. februar, 2008 - 16:23\nOvenstående betyder IKKE at jeg vil demonstrere side om side med dem. - tværtimod.\nMen at jeg vil kæmpe for en universel ret til at organisere sig politisk og religiøst uanset hvor formørkede, antidemokratiske og misantropiske grupper, der så er tale om. Vi kan og skal rumme den slags, det bedre argument og tankesæt vil vinde. Og hvem ved om man selv en dag er den, der bliver kriminaliseret af magthaverne?\nI den forbindelse skal der gå solidariske tanker ud til såvel de iranske venstreorienterede og oppositionelle studerende, de nu forbudte ungsocialister KSM i Tjekkiet og alle, der undertrykkes og kriminaliseres for deres tanker.\nTænk dig dog om, Winston Smith\n21. februar, 2008 - 16:26\nPPS. selvfølgelig så længe, disse grupper holder sig indenfor gældende lovgivning.\n(irriterende, at man ikke kan redigere i sine indlæg)\nBo, jeg TROR, "Winston Smith" var ironisk.Det ville stemme bedst med, hvad han ellers skriver.\nProblemet er igen anonymiteten, som gør, at vi ikke kan vide, om det er en ny højrekamphund, der bare bruger samme pseudonym. Men jeg vægrer mig ved at tro, at selv de mest rabiate her kunne skrive sådan - for alvor.\nMen igen tror jeg måske for godt om mine medmennesker - det har jeg fået at vide før.\n21. februar, 2008 - 16:51\nOk Per, det ville da være rart.\nOg nej, jeg kan altså ikke holde styr på alle de her mærkværdige aliaser. jeg ville ønske man skulle registrere sig som bruger og der kunne tjekkes på hvert enkelt bruger, ligesom på regulære internet fora, hvor man ved at klikke på brugernavnet kan orientere sig om tidligere skrevne indlæg osv.\nOh well, sådan kan det gå. I så fald beklager jeg, at jeg ikke gennemskuede ironien, "Winston". Men med den efterhånden ekspoderende tilgang af højre loonies her på debatsiderne ved man efterhånden ikke...\n21. februar, 2008 - 17:08\nEndelig vågner venstrefløjen op til dåd.\nDem med de korrekte meninger der aldrig møder en utilpasset etnisk dansker i sit liv.\nDe bor steder, hvor der ikke er andre nationaliteter end etniske danskere, kører i bil og sender deres børn på Zahles, Ingrid Jespersen, Bording, Institut Sankt Joseph og Krebs Skole.\nI fritiden møder de sikkert heller aldrig en udlænding.\nTag blot en rundspørge blandt de radikale, S og SF-politikere, hvor de sender deres børn hen.\nI hvert fald ikke dér hvor der er andre med anden etnisk baggrund.\nHøjrefløjen bekender da i det mindste kulør omkring dette emne.\nMen nu er det endelig gået op for venstrefløjen, at vi har visse folk i vores land der kommer fra samfund der er så forskellige som vores, som det kan blive. Og visse af disse folk ønsker ikke at indordne sig.\nMange ad disse folk, ser ikke samfundet som noget der er værd at respekterer, kun familie og klan-struktur.\nDet overflødiggør ligesom ret meget af de fine og abstrakte ideer venstrefløjen står for.\nDen delingskultur og demokratiske ånd der er i venstrefløjens ideer er jo totalt uforenelige med så godt som alle de landes styre hvorfra mange af ikke etniske dansker kommer fra.\nDesuden kræver det penge at dele og det glemmer venstrefløjen tit.\nSom muslim er man ikke glad for banker, man har pengene hjemme. Man bor i større grad til leje end danskerne. Der er ikke så mange der har velbetalte lønmodtager job som danskerne.\nHmmm - hvor mange penge tror i staten får ind fra denne gruppe så vi kan dele på samfundsniveau?\nEndelig er halal-hippierne, der ikke bor og færdes i Nordvest og Nørrebro og aldrig har kendt en eneste invandere med muslimsk overbevisning personligt, vågnet op.\nTilbage til virkeligheden -\nGodt gået Villy\n21. februar, 2008 - 17:30\nTil lykke til Villy! Nu er han på linie med de kommunistforskrækkede, som for få år siden skreg efter enhver socialist eller fredsarbejder "Skrub af over til vennerne østpå!"\nMon der er lunt oppe i sengehalmen hos Fader Fogh?\n21. februar, 2008 - 20:34\nJeg synes ikke så meget det er ordvalget som timiningen, der gør forskellen i sammenligning med tidligere udtalelser om HuT fra SF eller Villy.\nDe tidligere udtalelser om HuT har mest lignet de sædvanlige taktiske alibi-fordømmelser fra venstrefløjens side for at afværge spørgsmål som "når I nu har så travlt med at fordømme Regeringen/DF/USA, hvorfor fordømmer I så ikke HuT/Iran/Saudi-Arabien osv.". Så har det jo været praktisk at kunne hive en kongresudtalelse fra 1999 frem eller kunne henvise til en forkølet deltagelse i en protestdemonstration med 20 deltagere foran den Iranske ambassade. Så var den flanke klaret, og man kunne med god samvittighed rase videre mod Regeringen/DF/USA osv.\nSet med en Venstremands briller har disse fordømmelser været mere taktik end holdning. Nøjagtigt som når venstefløjen har forsvaret ytringsfriheden men aldrig uden et "men", der har relativiseret det allerede sagte til tomme floskler. Men ikke denne gang. Budskabet er formuleret så skarpt, uden uld eller "men", og timet til at få maksimal opmærksomhed, at vi (borgerlige) tror på, at manden virkeligt mener det af hele sit hjerte.\nDet kan måske undre de fleste læsere her, at vi (borgerlige) har haft så lidt tiltro til Jeres demokratiske sindelag. Men for mange borgerlige var den første Muhammedkrise et kæmpe chok: Folk, vi troede, vi delte de grundliggende idealer med, kunne nu ikke længere tale om frihed uden at relativisere den ud i det rene akademiske ingenting. Og det gjorde det bestemt ikke bedre, at koncerner som Arla og Grundfoss syntes at deres omsætning var vigtigere end vores frihed, og offenligt forsøgte at dolke regeringen i ryggen, mens krisen var allerværst.\nMere overordnet tror jeg dog ikke, at dette markerer nogen videre højredrejning hos SF, som nogle kommentatorer har været ude med. Det er snarere et gryende opgør med kulturradikalismen i SF. Man kan sagtens være venstreorienteret uden også at være kulturrelativist, men det har i en 20-30 år nærmest været ensbetydende, og det har været noget nær politisk selvmord for menige SFere at foreslå andet. Svarene fra mange af SFerne på Villy's blog udtrykker da også en kæmpe lettelse og glæde over, at det ikke længere er tilfældet. SF ligger, hvor de hele tiden har været på venstre-højre aksen, men er ved at flytte sig på den kulturradikale-folkelige akse. De bestyrtede og fordømmende reaktioner fra De Radikale og fra skribenterne på Politiken bekræfter dette.\nPolitisk kan det få store konsekvenser, hvis denne proces fortsætter: Socialdemokraterne bløder på begge flanker, er uden nogen klar ledelse og plaget af en udpræget mangel på talent i andet geled. Det kan kun gå en vej, og det er bestemt ikke umuligt at SF overhaler socialdemokraterne som oppositionens største parti. Indtil videre må Villy dog nøjes med titlen som oppositionens reelle leder. Og dét er velfortjent.\n22. februar, 2008 - 04:06\nSimon - det var Hut og tilsvarende Søvndal anbefalede at søge andre græsgange og det var det Per angreb.\nDet jeg påpeger er et symnpatisk diskimation også er en form diskrimination\ndet er diskriminerende nå visse dele af venstrefløjen er så overbærende at de holder hånden over folk som er så langt ude til højre at man ikke normat ville drømme om at holde hånden over dem.\nJeg vil sgu ikke være i stue med Pia Kærsgaard og hun er sgu nærmest venstreorienteret i sammenligning med nogle af de der fanatikere\nVi skal acceptere en vis inkøringsperiode for enhver der kommer til vores land men herefter skal vi behandle fol som ligemænd og ikke som om de er debile.\nDerfor jeg kunne sagtens finde på at be Pia Kærsgaard om 'at gå ad helvede til' så hvorfor fanden skulle jeg så ikke sige det til HuT folkende som er endog endu mere højreorienterede?\n22. februar, 2008 - 04:16\ncitat 'Og her gik jeg og troede, at SF var et internationalt parti, der stod på de undertryktes side - suk --'\nHører HuT nu ind under kategorien 'undertrykte'?\nGive me a break! Hvad blir det næste Pia Kærsgaard, en stakkels undertykt hjemmehjælper, som er nærmest dybt er venstreorienteret i sammenligning med HuT?\nNu må i altså tage jer sammen med det grædekoneri - det er som jeg siger bare en anden form fo diskrimination - behandl de folk som vog´ksne ligeværdige mennesker - og kom så med en klar og utvetydig fordømmelse af deres dybt reaktionære politik - stop flæberiet\nTil Aase Bak-Nielsen - også jeg har medens jeg var VS og senere SF - ofte tænkt på at nogen af de der kommunuster burde tage over og bo der ovre østpå, det ville sgu have været en øjeåbner for dem - så hva er der egentlig galt i det - historien vil komme en dag og spørge os hvorfor vi ikke sagde det mere tydeligt\nfolk som dem i Hut kan for mig gerne pakke sydfrugterne, de har indtil nu været en afgørende faktor i at vi har en højredrejning og den mest højredrejede regering i mands minde\n22. februar, 2008 - 04:27\n"Til Aase Bak-Nielsen - også jeg har medens jeg var VS og senere SF - ofte tænkt på at nogen af de der kommunuster burde tage over og bo der ovre østpå, (...)"\nDet ser ud til at Ristinge, følger samme politiske "modningsproces", som man har set det hos typer som Karen Jespersen, Ralf Pittelkow, Erik Meier Carlsen, og andre repræsentanter fra den generation, der var unge dengang det var relativ moderne i Danmark at være venstreorienteret.\nDet er tilsyneladende meget normalt, at mange af de personer, der i deres ungdom har tilhørt den yderste venstrefløj på deres gamle dage ender langt til højre.\nOm denne opportunistiske rutchetur gennem det politiske landskab så i reglen borger for erfarenhed, modenhed og visdom, forbliver til gengæld et stort og åbent spørgsmål...\n23. februar, 2008 - 00:51\nPer Islamisme er definitionsmæssigt lig med fascisme, som jeg også påpeger andet stedes.\nJeg bruger ikke ordet som skældsord men definitionsmæssigt svarer bevægelser som Hamas, HuT, Taliban, og styret i Tehran meget nøje til ordbogens definination på fascisme\nSiden hvornår Per er det gået af mode ikke at betragte fascister som venstrefløjens hovedfjende?\nHvorrfor mener du man skal klappe fascismen på hovedet når den bærer turban og taler gebrokken dansk men ikke hvis den er europæisk?\nDet er det spørgsmål du burde stille dig selv - det er her du burde anvende Orwell\n23. februar, 2008 - 02:34\n"Men der skal fokuseres på løsninger - og så tager Informations lederskribent fejl, når han udlægger debatten som for eller imod multikulturalisme eller spørgsmålet om, hvorvidt at alle kulturer er lige gode."\nDen gode Trine Pertou Mach har helt ret. Som sædvanlig kører Bent Winther med fuld fart ud af det nationalistiske g etnocentriske spor.\nLad os alle håbe at Bentt Winther snart får et tilbud fra Jyllands Posten eller Berlingske Tidende, så han kan få en arbejdsplads, hvor han værdimæssigt kan føle sig hjemme og godt tilpas, og så vi andre kan få os en ordentlig avis.\n28. februar, 2008 - 23:34\nNej og atter nej. Endnu en gang fosser dogmetolerancen ud i uanede mængder.\nDet er blevet sat klart og tydeligt op tusindvis af gange, hvad der er kritiserbart ved Hizb ut-Tahrir og ligesindede mørkemænd - alligevel bliver kritikken høvlet tilbage med et "Meget tyder på, at der er nogle hudfarver der er mere lige end andre...".\nBeklager ordvalget, men mere kvalmende idiotisk kan det ikke blive.\nDer er ikke nævnt så meget som et eneste ord om hudnuancer eller hvad der ligner, som grundlaget for fordømmelsen af HuT.\nSkal man kritisere Søvndal på de nævnte udtalelser, kan man i det mindste lægge ud med et forsvar for demokratiske holdninger, selv for de udemokratiske.\nAt Villy så stadigvæk ikke rummer den samme præmis som Dansk Folkeparti altid har ligget inde med, bør man også tage højde for.\nVenstreradikalismen var og er stadig en børnesygdom - ligeledes er ultrahumanismen, der lægger ud med så omfattende et forsvar for Islam og undertrykte kulturer, at den ender i en mindre grad af racisme og forskelsbehandling overfor hvide, herboende danskere, og samtlige europæere, koblet sammen med et blindt forsvar for højrereligiøse kræfter i ny forklædning.\nHvor svært kan det blive ved at være at forstå for halalhippie-fronten?\nGrundopskriften for det tolerante smafund er 'lighed for loven', og bør stadigvæk være.


Skrevet af\tRejseTanker.dk -\t Torsdag, 13 Juli 2017 i Kategorien Mellemøsten Rejseblog\nDa vi planlagde vores rejse til Thailand og Cambodia, havde vi besluttet, at denne gang ville vi meget gerne prøve at flyve med Emiraterne.\nHeldet var med os - de billigste flybilletter vi kunne få, var via Momondo med Emiraterne.\nNår nu vi alligevel skulle mellemlande i Dubai, var det jo nærliggende at tage et 2 dages stopover, i stedet for bare nogle timer i lufthavnen.\nMed kun 2 hele dage i Dubai, var der ikke plads til spildtid, så selv om vi normalt tager tingene som de kommer og planlægger undervejs, så bookede jeg hjemmefra 2 ture - en morgen sightseeing rundt i byen og en aften ørkensafari i 4WD og med grillmiddag i en beduinlejr.\nBegge ture lå på vores første hele dag og anden dagen skulle bruges på egen hånd.\nOmkring midnatstid ankom vi til Dubai med Emiraterne. En flyvetur (og flyselskab) som var en udsøgt fornøjelse og som vi helt sikkert skal flyve med en anden gang.\nDubai lufthavn er stor og afstanden fra man ankommer til man forlader lufthavnen er forholdsvis lang, MEN alt kørte som smurt - der var skilte og folk til hele vejen, til at sende folk i de rigtige retninger.\nFørst skulle vi gennem paskontrollen - og her fik vi for første gang fornøjelsen af, at se arabernes flotte hvide traditionelle kjortler med hovedtørklæder og pandebånd, som personalet sad i.\nEfterfølgende blev vi sendt til en kæmpe elevator som førte os til underetagen og herfra videre til toget, som bragte os bagagebåndene og udgangshallen. Alt sammen helt uden problemer og forvirring.\nHjemmefra havde jeg læst om de forskellige transport muligheder ind tl byen - eller som i vores tilfælde, til bydelen Bur Dubai, hvor vi skulle bo - men grundet vores sene ankomst, var der vist kun taxa at vælge mellem - som i øvrigt ikke var/er meget dyrere end nogen anden form for transport.\nEfter at havde fået bagagen fulgte vi skiltene direkte ud til taxa holdepladsen, hvor der var fuldstændig kontrol over situationen. Folk blev i rækkefølge dirigeret ud til de afventende taxa'er - de lyserøde kun til kvinder. Igen - alt kørte som smurt....\nCa. 30-40 min. senere og ca. 50-80 kr. fattigere landende vi på vores hotel, "Majestic Tower Dubai", hvor vi skulle have 3 overnatninger.\nDag 1 - Sightseeing i Dubai\nDer er rigtig meget at vælge mellem, når det kommer til sightseeing i Dubai - og lad mig bare sige det, som det er; det er IKKE billigt. Vi ville på 2 ture, en tur rundt til alle seværdighederne og en tur i ørkenen.\nDisse 2 typer ture var der mange varianter af - nogle med og uden mad, nogle med og uden indgangsbillet til diverse attraktioner, flere af forskellig varighed og alle selvfølgelig med forskelligt indhold.\nVores kompromis blev en halvdags-morgentur og en halvdags-eftermiddags/aftentur på hhv. ca. 5 og 8 timer med ca. 2,5 times (pool)pause imellem. Begge ture var blandt de billigste, men udfra hvad vi kunne læse, indholdende de ting vi gerne ville have.\nDa vi lidt over midnatstid checkede ind på hotellet, lå der brev til os fra "Orient Tours" vores første sightseeing agent (som vi havde booket via Viator.com ) - vores afhentning næste morgen var rykket fra kl. 8.30 til kl. 6.30 - lidt hårdt at skulle så tidligt op, men helt fint at få udnyttet dagen samtidig med, at det ville give os en ekstra pause indtil eftermiddagsturen.\nSharp næste morgen, blev vi i receptionen afhentet af vores a/c minivan og lokale guide. Herefter kørte vi til 2 andre hoteller for at hente et ungt japansk par og en midaldrende engelsk kvinde, som også skulle med på turen.\nGuiden var en munter lidt ældre mand, som var født og opvokset i Dubai og som med humor og stort engagement, kunne fortælle om Dubais og Emiraternes udvikling gennem tiderne.\nJeg ved ikke om man skal sige, at vi var heldige eller uheldige, men denne dag var det overskyet, hvilket var meget behageligt at gå rundt i, men også lidt ærgerligt, da det meste jo tager sig bedst ud i solskin. Men pyt nu med det, vores første stop blev Dubais Marina.\nEn rigtig flot marina fyldt med "smarte" både, hyggelige restauranter, flotte højhuse og ikke mindst, så var der fuldstændigt rent overalt - noget man virkelig lægger mærke til.\nFordelen ved at være så tidligt afsted var, at ingen andre turister var stået op endnu, så vi havde det hele for os selv.\nEfter Marinaen fortsatte vi til næste fotostop - Burj Al Arab - "sejlet" og verdens eneste 7 stjernet hotel (faktisk findes der slet ikke 7 stjerner, men i Dubai bestemmer man selv).\nHotellet som selvfølgelig er et luksus hotel og fuldstændig umuligt at komme i nærheden af for menneskepenge, ligger på en lille kunstig ø, op ad Dubais offentlige strand, Jumeirah Beach.\nIgen var vi heldige - ingen andre sightseeingbusser eller turister, og kun meget få mennesker på stranden.\nEfter Burj Al Arab, og på vejen til Dubai Creek, besøgte vi en lille forretning med håndvævede tæpper og div. souvenirs fra de kendte seværdigheder - vist en lille sidegeschæft vores guide havde, i håb om at tjene lidt ekstra håndører.\nTuren fortsatte videre med en tur forbi Jumeirah moskéen, hvor vi kunne gå en tur rundt om, men ikke havde mulighed for at se indefra.\nPå Dubai Creek sejlede vi med Abra (vandtaxi) over til Dubais gamle bydel, hvor vi på egen hånd kunne gå på opdagelse blandt de mange markeder med både Gold Souk, Spice Souk, Textile Souk etc.\nDesværre var der ikke afsat meget tid til dette besøg, for vi nød virkelig at gå og iagttage de mange typer mennesker som her var repræsenteret, at kigge på de mange spændende og lidt anderledes varer og aller bedst, snuse til de velduftende og farverige krydderier.\nPå markederne (souken) sælges stort set alt hvad hjertet kan begære og lidt til... Over indgangen til de forskellige områder, hænger der skilte som fortæller hvad der forhandles i området - som fx. Guld Souken, som er en endeløs overdækket gade, kun med smykkeforretninger.\nTuren blev sluttet af med et besøg på Dubai Museum, hvor vi sammen med en million andre turister, skulle gennem det noget klaustrofobiske museum som fortalte om Dubais fantastiske historie.\nHavde det ikke været for det ekstreme overfyldte museum, den ulidelige varme og de kælderagtige omgivelser, så kunne vi være blevet meget længere, men i stedet skyndte vi os hurtigt igennem - det samme gjorde vores japanske og engelske følgesvende.\nCa. kl. 12 blev vi kørt tilbage til vores hotel, hvor vi nu havde ca. 3 timer til at slappe af i, inden vi igen skulle afhentes og på ørken safari.\nAnmeldelse af Orient Tours - morgen sightseeing\nFundet på: Viator\nPris: 562,- for 1 voksen og 2 børn (11 og 12 år) - husk prisen varierer afh. børns alder.\nVores oplevelse med Orient Tours\nTuren var informativ, men skuffende rent oplevelsesmæssigt. Vi havde en forventning om - og var blevet lovet af guiden - at vi både skulle besøge Palmen og Burj Khalifa, disse 2 seværdigheder nåede vi aldrig. Herudover var der for lidt tid på nogle af seværdighederne - moskéturen og souvenirbutikken kunne vi godt have undværet til fordel for andre større og bedre seværdigheder plus lidt ekstra tid andre steder.\nEn sightseeingtur er en rigtig god måde at få et hurtigt overblik over byen, men hold nøje øje med hvilke seværdigheder der indgår før du booker.\nHalvdags-aften ørken safari\nEfter ca. 2 timers afslapning ved poolen og efter morgen sigthseeing, blev vi igen afhentet i receptionen af vores nye chafuffør og lokale guide fra "Excursion Point Tourism" (også booket via Viator) og denne gang i en lækker 4WD.\nI bilen sad allerede en australsk pige, som også skulle med os på tur og ca. 1 time senere nåede vi ørkenen.\nFørste stop var en slags "turistfælde camp", som lå ud til den "golde" ørken, og hvor man bla. kunne leje ATV'ere .\nAllerede fra indgangen til området, blev vi "angrebet" af de første sælgere, som i håb et godt salg, lyn hurtigt pakkede vores hoveder ind i arabiske tørklæder. Vi tog et par billeder, men takkede ellers nej til at købe tørklæderne - skuffelsen var stor.\nVi gik lidt rundt på området som primært bød på små madboder, is- og drikkevarer, souvenirs og lidt forskellig underholdning for ungerne.\nEgentlig kunne vi ikke se noget formål med dette stop, andet end sælgernes håb om, at vi ville købe souvenirs og at vores guide lige skulle lukke noget luft ud dækkene, inden vi kunne fortsætte ud i selve ørkenen.\nHold nu op - så gik jagten på de store sanddyner - alle i bilen skiftevis hvinede, skreg og grinede højlydt, mens vores meget kompetente chauffør i fuld fart kastede os rundt på de enorme bakker. Det var en fantastisk oplevelse for os alle - store som små.\nPå et tidspunkt holdt vi en lille pause i sandet, og ud af bagagerummet hev chaufføren et sandboard frem, så ungerne også kunne prøve at sandboarde - det var rigtig sjovt og for ungerne en super detalje.\nLidt før solnedgang kom vi til den store beduinlejr. Udenfor indgangen blev vi mødt af ATV udlejere - som var det eneste vi skulle betale ekstra for, men ellers var både heste- og/eller kamelridning samt sandboarding inkl. vores "pakke".\nInde i selve lejren var der hele vejen langs indhegningen, små boder med gratis alkoholfrie drinks, vandpiber og mulighed for en hennatatovering på hånden - selv om alt var inkl. forsøgte de flere steder, at tage penge for de forskellige ting - så lad dig ikke narre.\nMidt i lejren lå en stor scene og rundt om den, masser af siddepuder og små borde. Efter ca. 1 time kunne vi gå op i madteltet og hente mad, som bestod af en masser forskellige salater og grøntsager og hertil grillet kød af en slags.\nDer var 2 store buffetborde og vi var ikke lige klar over forskellen på de 2 borde, men det blev vi hurtigt gjort opmærksomme på - et til mænd og et til kvinder... det skabte en anelse forvirring blandt turisterne.\nUnder middagen blev vi, på den store scene, underholdt først af et flot danseshow, efterfølgende et super flot "ildshow" og slutteligt mavedans.\nVed 23 tiden blev vi kørt tilbage til vores hotel - godt trætte, men yderst tilfredse ovenpå en ørkensafari som varede i næsten 8 timer, men som havde været helt fantastisk.\nAnmeldelse af Excursion Point Tourism - morgen sightseeing\nPris: 1.400,- for 1 voksen og 2 børn (11 og 12 år) - husk prisen varierer afh. børns alder.\nVores oplevelse med Excursion Point Tourism\nTuren var fantastisk, fyldt med oplevelser og til trods for at chaufføren ikke kunne meget engelsk, så var han super sød og gjorde virkelig hvad han kunne for at give os en god oplevelse - og især børnene.\nBook en ørkensafari! - især hvis du rejser med børn. Det er alle pengene værd og noget helt andet end det man ellers oplever. Måske beduinlejren er en smule kommerciel, men underholdningen er rigtig god. Husk også her, at tjekke hvad de forskellige "pakker" indeholder.\nDag 2 - Dubai på egen hånd\nDag 2 skulle vi bruge på egen hånd, men først og fremmest ville vi bruge nogle timer ved poolen, for så om eftermiddagen at tage ind til den store Dubai Mall, hvorfra vi både kunne se Burj Khalifa og springvandet.\nThe Dubai Mall ligger i hjertet af Dubai - downtown - og er et "must" at besøge... Centret er (selvfølgelig) verdens største og besøges årligt af mere end 80 millioner mennesker.\nCentret har naturligvis alle de sædvanlige butikker med tøj, sko, restauranter etc. men huser bla. også "Dubai Aquarium & Underwater Zoo" som (selvfølgelig) er en blandt verdens største undervands zoo.\nVi betalte ikke for at komme ind, men udefra udgjorde væggende dele af det 10 millioner liter store akvarium, som bla. huser over 300 hajer - og herunder (selvfølgelig) verdens største samling af Tiger hajer.\nPå 2 etager lå 2 kæmpe store Apple butikker, som mere lignede lækre minimalistisk showrooms for Apple, end butikker. Udvalget i disse butikker overskred både min fantasi og min viden om, hvor mange flere produkter Apple faktisk producerer - her var der i hvert fald rigtig mange iPads, computere etc. som jeg aldrig havde set før.\nCentret bød også på et indendørs, flere etager højt, vandfald med kunst, en smuk og elegant souk og en helt fantastisk udsigt.\nVi havde hjemmefra hørt, at skulle vi se det store udendørs springvand lidt oppe fra, og det skulle være fra restauranten "TGI Friday's", som lå på 2. sal med første parket udsigt til springvandet (Dubai Fountain).\nKl. 17.30 startede det første springvandsshow, som var utroligt flot. På TGI Friday's kunne vi sidde med skøn aftensmad, samtidig med at vi kunne se det storslået show, som var akkompagneret af musik som vandet nærmest dansede efter.\nEfter adskillige timer i Dubai Mall - og dejlig a/c, vendte vi tilbage til den udendørs hede og det smukke område udenfor Mall'en. Umiddelbart ved siden af Mall'en lå Dubais største kendemærke, Burj Kalifa - verdens højeste bygning!\nSelvom man har set Burj Kalifa et hav af gange på både billeder og i TV, så er det altså noget helt særligt, at stå foran denne enorme glasbygning, som i al sin pagt og glans næsten vokser ind i himmelen.\nIndtil mørkets frembrud, gik vi på opdagelse i området overfor den kunstige sø med springvandet, Dubai Mall og Burj Khalifa - og det var næsten en befrielse, også at kunne se andre smukke bygningsværker end bare glas højhuse.\nDa mørket brød frem stod vi klar til at skulle se det store springvandsshow igen, denne gang også på første parket, men fra jorden. Mens vi stod og ventede på at showet skulle starte, kunne vi nu beundre hele scenariet igen, men denne gang med aftenstemning - det gjort bestemt ikke oplevelsen ringere - måske endda tværtimod.\nDa showet gik igang må jeg nok indrømme, jeg blev næsten rørt til tårer - aldrig har jeg set noget så smukt, så gennemført, så prægtigt - ja næsten følsomt.\nVideoen vi optog, kan på ingen måde måle sig med den oplevelse det rent faktisk var, at stå der i virkeligheden med den krystalklare og høje musik som vandet, næsten synkront, dansede til.\nVed midnatstid var vi tilbage på hotellet og mættet af endnu en hel dags fantastiske eventyr.\n2 hele dage, gav os et rigtig godt indblik i Dubais mange oplevelser. Selvfølgelig kan man bruge meget mere tid end 2 dage, men på 2 dage kan man sagtens nå at se flere af Dubais højdepunkter - og for os, var det helt sikkert en god appetitvækker, til at komme tilbage en anden gang.\nNæste morgen gik turen tilbage til lufthavnen, og 6,5 time senere stod vi Bangkok og var klar på nye eventyr.\nHar du spørgsmål eller kommentarer, så smid dem endelig herunder.\nTagget i: 2 dages stopover i Dubai Anbefalinger til Dubai arrangere rejse til Dubai Burj Al Arab Burj Khalifa Dubai Dubai Creek Dubai Fountain Dubai Fountains Dubai gamle bydel Dubai inspiration Dubai lufthavn Dubai Marina Dubai Museum Dubai sightseeing Dubai Souk Dubai springvand dubai stopover Dubai ørkensafari Dubaiblog Emiraterne Emirates Flybilletter til Dubai Første gang til Dubai Hotel i Bur Dubai Hotel i Dubai Hvad skal man se i Dubai Inspiration til Dubai Oplevelser i Dubai Rejsen går til Dubai Sightseeing i Dubai Stopover i Dubai The Dubai Mall Turen går til Dubai Viator ØrkenSafari i Dubai\n« Hotel Anmeldelse: Chatrium Residence Sathon, Bangk...\nKoh Kood - en helt uspoleret og autentisk ø »


Hvid julete | Løgismose.dk\nmed appelsin, æble, kanel og vanilje\nVores jule-te er baseret på hvid te fra teplanten Camelia Sinensis, hvor de øverste blade og knopper plukkes og fermenteres let, inden de tørres\nDe sarte, lysegrønne blade har vi smagt til med appelsin, æble, kanel og vanilje, som tilsammen giver teen en let krydret og harmonisk smag.\n*KOLDBRYGGET TE Løgismose te er også velegnet til koldbrygning. Teens høje kvalitet kombineret med den lange trækketid e erlader en smagfuld te uden bitre toner.\nMetoden er enkel: Fyld en kande med vand, tilfør 2-3 teposer og lad det trække natten over i køleskabet. Smag eventuelt til med sirup eller sukker, hvis du ønsker en mere sødmefuld drik.\nNydes iskold med et par isterninger.\nKoldbrygget te har en holdbarhed på maks. 3 dage i køleskab ved højst 5 °C.\nNettoindhold 18,0 g\nHvid te 69,0%\nNaturlig krydderiaroma 1,75%\nTørt og køligt i tætsluttende emballage. Beskyttet mod direkte sollys


Egeskov Slot lider i varmen: Udtørrer voldgraven kan det ødelægge slottet | TV 2 Fyn\nEgeskov Slot lider i varmen: Udtørrer voldgraven kan det ødelægge slottet\nTørken er på vej til at få masser af konsekvenser overalt i landet. Også på Egeskov Slot er det nu ved at stramme til.\nEgeskov Slot lider 'massivt' i varmen - om ti dage er det kritisk. Video: Jonas Mattsson\n08. jul 2018, kl. 15:47 Bemærk: Artiklen er mere end 30 dage gammel\n- Prøv at se. Det er jo altså ret massivt.\nEgeskov Slots direktør, Henrik Neelmeyer, peger ud over en af slottets søer, der lige nu er væsentligt mindre, end den var for bare en måned siden.\nTørken og det varme sommervejr har fået vandet i søen til at fordampe, så lige nu er der en stor, mudret bred på søen. Det plejer det ikke at være, og det gør Henrik Neelmeyer bekymret.\nSom fordampningen er lige nu med den vind og det vejr, vi har lige nu, så går der cirka ti dage, før det begynder at blive kritisk. Så er det alvorligt\n- Det giver to problemer. Der er rigtig mange fisk i søen, og dem vil vi gerne redde. Gedder og skaller og andet. Så dem bjerger vi og putter ned i den ende af voldgraven, der stadig har vand.\n- Og så er søen jo vores forsyning til at regulere vandstanden i voldgraven. Så det giver et ret stort problem, når den her sø bliver tom, forklarer direktøren.\nFor problemet med manglende vand i søen sender dermed også aben videre til slottets voldgrav, der ligger ved siden af søen – og rundt om slottet.\nI yderste konsekvens falder vandet i voldgraven så meget, at de 2.000 egestolper, som selve slottet står på, bliver fritlagt. Gør de det, er der alvorlig risiko for, at de begynder at gå i forrådnelse.\nLæs også Landmænd kan få behov for forsikring mod tørke\nTankbiler i pendulfart\nSå slemt er det ikke endnu, men situationen er alvorlig på Egeskovs område, fortæller direktør Henrik Neelmeyer.\n- Vi har to muligheder. Vi kan lave et beredskab, som vi har planlagt med tankbiler, der fra nogle boringer her i nærheden kan køre i pendulfart ind med vand til voldgraven.\n- Den anden mulighed er, at vi indkapsler den ene halvdel af voldgraven nede omkring slottet, så vi tager det vand, der er tilbage i den anden halvdel, og flytter over. Det vil vi dog helst ikke, for når man tømmer en voldgrav, kommer der til at lugte ret grimt, når solen skinner på. Så det bliver nok tankbil-løsningen, når vi når der til, siger Henrik Neelmeyer.\nHan fortæller, at det er fem år siden, han sidst har set søen været så tømt for vand. Også dengang måtte de tage fiskene væk, og det mere end 450 år gamle slot var i reel fare for alvorlige skader.\nSå slem er sommerens tørke dog ikke. Endnu.\n- Som fordampningen er lige nu med den vind og det vejr, vi har lige nu, så går der cirka ti dage, før det begynder at blive kritisk. Så er det alvorligt, siger direktøren.\nLæs også Tørke sender dyr til slagtning: - Vi har aldrig set noget lignende\nUmiddelbart er der ikke ret meget regnvejr på vejrudsigten for Egeskov Slot i de næste mange dage. Holder det stik, skal en af de to nødplaner iværksættes. Det bliver en bekostelig affære, fortæller direktøren.\n- Vi synes ikke, det er morsomt. Det kommer til at koste rigtig mange penge, uanset hvad vi gør.\nTil gengæld er der potentielt enorme konsekvenser, hvis de ikke gør noget.\n- Det er endnu værre, for så ødelægger vi fundamentet på slottet, og vi skal helst ikke have slottet til at vælte. Men i værste fald skal det jo også repareres på en eller anden måde. Så det er jo ret store konsekvenser. Så der er ikke nogen anden vej, andet end at få det løst. Der skal være fugtigt omkring fundamentet, siger Henrik Neelmeyer, der dog understreger, at der er lang vej til, at slottet kan risikere at kollapse.\n- Så skal vi være meget ekstreme. Der er vi heldigvis så forberedte og kan gøre mange ting. Så det er meget teoretisk, siger Henrik Neelmeyer.\nDer er endnu 10-15 centimeter vand over de gamle egeplanker i voldgraven rundt om Egeskov Slot, der er bygget i 1554.\nLæs også Panik på rideskolerne: Tørken giver store problemer med at skaffe foder\nVarmestue brændte ned: Erhvervsdrivende vil ikke være nabo til nyt sted for misbrugere\nPolitiet har anholdt en mistænkt for røveri i Fakta\nCounter-Strikefinale hjemme i kælderen: - Det er fedt, at vi i det mindste kan spille sammen\n300.000 til Faaborg Camping: LAG SØM uddeler penge til rekordmange ansøgere\nPå trods af genåbning: Egeskov Slot mangler besøgende\nLykke på højskolerne: - Vi er klar til at give den gas\nFølg corona-situationen: Blodbanker stopper antistoftest\nSol og op til 18 grader